Mladićev pomagač uhapšen u Beogradu\nIzvor Radija Slobodna Evropa iz Tužilaštva za ratne zločine naveo je da je Lugonja bukvalno skinut sa aviona za Moskvu pred samo poletanje i da je imao kartu u jednom pravcu. Inače, naš izvor je čitavu situaciju opisao kao akciju iz filmova o Džems Bondu i jurnjavu po samoj pisti, u kojoj su učestvovali koordinator za sprovođenje Akcionog plana, tužilac za ratne zločine Srbije Vladimir Vukčević, specijalci srpske policije i pripadnici službe bezbednosti.\nPredsednik nacionalnog Saveta za saradnju sa Haškim tribunalom Rasim Ljajić izjavio je da je istragom utvrđeno da je Lugonja 2002. godine pomagao u skrivanju Ratka Mladića optuženog za genocid u BiH:\n„Jedan od jataka, pomagača, u čijem se stanu krio Ratko Mladić tokom 2002. godine, sprečen je da napusti zemlju. I to je jasna poruka svima da će biti sankcionisani svi koji učestvuju ili su učestvovali u pomaganju skrivanju haških optuženika, pa i Ratka Mladića.“\nSuđenje Marku Lugonji zakazano je za 27. septembar, a nakon pokušaja bekstva izvesno je da će mu biti određen pritvor.\nNekadašnji general Vojske Republike srpske Marko Lugonja uhapšen je početkom maja ove godine zbog sumnje da je pomagao u skrivanju Ratka Mladića. Inače, Lugonja je tokom rata u Bosni i Hercegovini, između ostalog, bio i načelnik bezbednosti Sarajevsko-romanijskog korpusa Vojske Republike Srpske.


Košarac: U narednih 15 dana razgovor sa EBRD-om o izgradnji toplane na Palama - Glas Srpske\nKošarac: U narednih 15 dana razgovor sa EBRD-om o izgradnji toplane na Palama\nSrna 01.10.2020 17:21\nPALE - Ministar spoljne trgovine i ekonomskih odnosa u Savjetu ministara Staša Košarac izjavio je danas da će u narednih 15 dana organizovati sastanak predstavnika Evropske banke za obnovu i razvoj (EBRD) i rukovodstva opštine Pale kako bi se pronašao način za finansiranje izgradnje toplane po ekološkim standardima u ovoj lokalnoj zajednici.\nOn je rekao da ministarstvo ima ustavnu obavezu da vrši komunikaciju sa međunarodnim finansijskim institucijama, te da je na zahtjev predsjedavajućeg Savjeta ministara Zorana Tegeltije prihvatio obavezu da u narednih 15 dana organizujem sastanak predstavnika EBRD-a i načelnika opštine Pale Boška Jugovića kako bi se vidjelo na koji način se može implementirati projekat izgradnje toplane.\nNakon sastanka, koji su zajedno on i Tegeltija imali sa načelnikom opštine Pale, te obilaska Ski centra "Ravna planina", Košarac je istakao da ova lokalna zajednica već pet godina nema toplanu, a njeni građani adekvatno grijanje, zahvaljujući prethodnoj strukturi vlasti.\n"Prethodna struktura vlasti na Palama je bila neodgovorna, jer je nova toplana projekat koji je prošao kompletnu proceduru, i institucija Republike Srpske i BiH, ali i nadležnih međunarodnih finansijskih organizacija, ali je nažalost, tadašnje rukovodstvo opštine odustalo od njega", istakao je Košarac.\nOn je rekao da će na sastanku sa predstavnicima EBRD-a tražiti da se razgovara o studiji izvodljivosti izgradnje toplane, a zatim i da se vidi na koji način da se finansira ovaj projekat.\n"Možemo to uraditi. Stvar je koncepta koji treba da zagovara načelnik opštine, da li će to biti javno-privatno partnerstvo ili vlasništvo lokalne zajednice", smatra Košarac.\nOn je izrazio žaljenje što Pale nisu imale razumijevanje Savjeta ministara u prethodnom mandatu, odnosno što su, kako je rekao, vrata Savjeta ministara u prethodnom mandatu bila zatvorena za ovu lokalnu zajednicu.\n"Današnju posjetu smatram aktivnim pristupom predsjedavajućeg i Savjeta ministara u cjelini", rekao je Košarac, te dodao da se na Palama treba raditi i da postoje vrlo jasni projekti koji ukazuju na potrebu stanovništva ove opštine.\nOn je naglasio da se ne mogu potrebe stanovništva Pala ignorisati, kao i da je opredjeljenje i Ministarstva i Savjeta ministara da se ovoj lokalnoj zajednici pomogne u implementaciji infrastrukturnih projekata.\nGovoreći o Palama kao turističkom mjestu, Košarac je naglasio da ono daje snažan doprinos razvoju Jahorine.\n"Pale imaju svoje turističke kapacitete kao što je Ski centar žRavna planinaž. Iako je u razvojnom planu i programu, te viziji načelnika povezivanje Pala sa Jahorinom, nameće se otvoreno pitanje kako i na koji način riješiti pitanje gondole koja bi ih povezivala", rekao je Košarac.\nOn je rekao da će i o tome biti razgovarano sa predstavnicima EBRD-a, te izrazio uvjerenje da će se za to pitanje naći adekvatno rješenje, jer je ova finansijska insstitucija u prethodnim razgovorima pokazala spremnost da podrži javno-privatno partnerstvo kada je u pitanju izgradnja gondola prema Jahorini.


Visoki vojni zvaničnici Rusije i SAD razgovarali o Siriji - 21.03.2018, Sputnik Srbija\nVisoki vojni zvaničnici Rusije i SAD razgovarali o Siriji\nNačelnik Generalštaba Oružanih snaga Rusije Valerij Gerasimov i šef Komiteta načelnika štabova Oružanih snaga SAD Džozef Danford razgovarali su telefonom o... 21.03.2018, Sputnik Srbija\n© Sputnik / Ilja Pitalev / Uđi u foto-galerijuNačelnik generalštaba Oružanih snaga Rusije Valerij Gerasimov na Moskovskoj konferenciji za međunarodnu bezbednost na temu "Evropska bezbednost: perspektive i tendencije".\nNačelnik Generalštaba Oružanih snaga Rusije Valerij Gerasimov i šef Komiteta načelnika štabova Oružanih snaga SAD Džozef Danford razgovarali su telefonom o situaciji u Siriji, saopštilo je Ministarstvo odbrane Rusije.\nZašto je Tramp morao da čestita Putinu\n„(U sredu) 21. marta 2018. godine održan je telefonski razgovor načelnika Generalštaba Oružanih snaga Rusije — zamenik ministra odbrane Rusije general Gerasimov sa predsednikom Komiteta načelnika štabova Oružanih snaga SAD generalom Džozefom Danfordom“, navodi se u saopštenju.\nTokom razgovora bilo je govora o „situaciji u Siriji i drugim aktuelnim temama koje predstavljaju uzajamni interes“. Ministarstvo odbrane je navelo da su se Gerasimov i Danford dogovorili da nastave bilateralne kontakte.\nU saopštenju sa kraja razgovora se navodi da su se strane dogovorile da ne razglašavaju detalje razgovora.


Poreska uprava RS: Naplaćeno 18,8 miliona KM više javnih prihoda | BL Portal\n3. Marta 2019. 11:33\nPoreska uprava Republike Srpske je za dva mjeseca ove godine na račun javnih prihoda Srpske prikupila ukupno 378.1 milion KM, što je za 18.8 miliona KM ili pet odsto više u odnosu na isti period prošle godine.\n– Kada je riječ o direktnim porezima, u periodu januar-februar ove godine naplaćeni su u iznosu od 65.2 miliona KM, što je na nivou naplate iz prva dva mjeseca prethodne godine. Tako je porez na dobit naplaćen u iznosu od 29.6 miliona KM, što je za pet miliona KM ili 20 odsto više nego u uporednom periodu – saopšteno je iz Poreske uprave.\nU saopštenju se dodaje da je porez na dohodak naplaćen u iznosu od 31.9 miliona KM što je za 4.7 miliona KM manje u odnosu na isti period prošle godine. Razlog manje naplate ovog prihoda leži u činjenici da je Vlada Srpske u prošloj godini povećala neoporezivi dio plate na 500 KM i na taj način se odrekla dijela prihoda po tom osnovu u korist radnika u Srpskoj.\n– Što se tiče naplate poreza na nepokretnosti, ona je u prva dva mjeseca ove godine iznosila 1.6 miliona KM, što je za 720.000 KM manje nego u istom periodu prošle godine, dok je naplata poreza na upotrebu držanje i nošenje dobara ove godine veća za devet procenata u odnosu na uporedni period – navodi se u saopštenju.\nNaplata doprinosa u prva dva mjeseca ove godine zabilježila je znatan rast, a iz Poreske uprave navode da je naplaćeno 246.9 miliona KM, što je za 22.7 miliona KM ili 10 odsto više nego u istom periodu prošle godine.\n– Tako je za Fond PIO naplaćeno 140.6 miliona KM ili 13.5 miliona KM više, dok je za Fond zdravstvenog osiguranja naplaćeno 87.6 miliona KM što je više za 7.6 miliona KM u odnosu na uporedni period – navodi se u saopštenju.\nOsim toga, rast je zabilježen i kod naplate prihoda po osnovu doprinosa za Fond dječje zaštite koja je iznosila 11.9 miliona KM ili 11 odsto više, dok su prihodi po osnovu doprinosa za Zavod za zapošljavanje naplaćeni u iznosu od 5.8 miliona KM ili 11 procenata više.\nKod ostalih javnih prihoda, u periodu januar-februar ove godine ostvarena je naplata od 65.9 miliona KM, što je za 2.6 miliona KM više nego u istom periodu 2018. godine.\n– Tako su takse i naknade naplaćene u iznosu od 40.9 miliona maraka, što je za 7.7 miliona maraka više. Po osnovu naknada za priređivanje igara na sreću naplaćeno je 4.8 miliona maraka ili 11 procenata više – naglašava se u saopštenju.\nOstali prihodi naplaćeni su u iznosu od 7.9 miliona KM, što je za 7.6 miliona KM manje nego u uporednom periodu prošle godine, a iz Poreske uprave pojašnjavaju da je razlog za to u činjenici da Akcijski fond Srpske još nije uplatio prihod po osnovu dividende i udjela u profitu u javnim preduzećima, a što je učinio u ovom periodu prošle godine.\nTags: Poreska uprava RS, prihodi\nSutra hitna sjednica Vlade FBiH\n“Put po svijetu na trotinetu”: Predstava za djecu u Gradskom pozorištu “Jazavac”\n6. Avgusta 2020. 14:44\nZa dan tri žrtve opake zaraze: Korona virusom zaraženo još 128 osoba u Federaciji\n6. Avgusta 2020. 14:40\n“Nisam imao poštenih šansi”: Bolt ne može prežaliti neslavnu i kratku epizodu u fudbalu\n6. Avgusta 2020. 14:34\nUz poštovanje svih korona-mjera: Rektor Univerziteta u Banjaluci otkrio kada počinje nastava za brucoše\n6. Avgusta 2020. 14:30\n“Minut do 12 da se uozbiljimo”: Sve više pacijenata zaraženih koronom pali crveni alarm u UKC RS\n6. Avgusta 2020. 14:24\n“Sav jad i čemer političke scene BiH”: O interesima Komšića odlučuje njegov bivši savjetnik\n6. Avgusta 2020. 14:19\n“To je uznemiravajuće”: Otkriven tumor kod dinosaurusa koji je živio prije 76 miliona godina\n6. Avgusta 2020. 14:10\n“Sada sam slobodan čovjek”: Interpol povukao potjernicu za biznismenom i izbrisao je iz sistema\n6. Avgusta 2020. 14:06\nOhrabrujuće vijesti i za ekonomiju BiH: Evropska unija se veoma dobro oporavlja\n6. Avgusta 2020. 11:56\nNajgori u regionu: U BiH najteže pokrenuti posao\n6. Avgusta 2020. 9:10\nU porastu: Cijene nafte na najvišem iznosu od početka marta\n5. Avgusta 2020. 18:23\nDrvna industrija BiH: U prvom dijelu godine izvoz manji za 13,1, u junu povećan za 13,5 odsto\n5. Avgusta 2020. 17:21\nVlada FBiH: Povećanje penzija za ovu godinu za 2,8 odsto\n5. Avgusta 2020. 15:38


Mesto i uloga vojne policije u Srbiji - JUGPRESS\nMesto i uloga vojne policije u Srbiji\nU vojnoj organizaciji, kao i u svakoj drugoj, postoji prostor za kršenje, ne samo internih akata kojima se regulišu prava i obaveze svakog pojedinačnog člana, već i zakona države. Kako vojska zauzima vrlo specifičnu poziciju u političkom sistemu zemlje, jer predstavlja oružanu snagu bez premca po snazi unutar granica date zajednice, nadzor, otkrivanje i sankcionisanje pojedinaca i grupa koji krše propise Srbije predstavlja jedan vrlo važan i vrlo zahtevan zadatak. Međutim, upravo zbog specifičnosti svoje funkcionalne uloge i strukturalnog mesta, navedene poslove ne mogu obavljati redovne policijske snage. Jednostavno, svojevrsno podređivanje vojnih korpusa civilnim instancama koje zauzimaju maltene isto mesto u hijerahiji sistema bezbednosti, predstavljalo bi ozbiljno ugrožavanje pozicije vojske.\nZbog toga je u Srbiji, kao i u mnogim drugim državama, prisutan policijski dualizam. To podrazumeva da poslove suzbijanja kriminala, održavanja javnog reda i mira u društvu i nad civilima, obavlja policija, koja predstavlja izvršni deo Ministarstva unutrašnjih poslova.\nS druge strane, u vojnoj strukturi, obrazuje se posebna organizaciona jedinica koja ima sličnu namenu – radi se o vojnoj policiji Vojske Srbije (VS).\nDržave različito regulišu postojanje i distribuciju nadležnosti instanci zaduženih za obavljanje policijskih poslova. Pored dvokomponetne organizacije koja je prisutna u srpskom sistemu, oličenu kroz postojanje policije i vojne policije čiji su glavni zadaci nedvosmisleno razgraničeni, u nekim zemljama se pribeglo svojevrsnom fuzionisanju nadležnosti. Tako, u Italiji, Karabinjeri (italijanska žandarmerija), sprovode policijske poslove pod patronatom Ministarstva unutrašnjih poslova, istovremeno obavljajući vojnopolicijske poslove, jer su potčinjeni i Ministarstvu odbrane. Navedeno važi za mirnodopske uslove. U ratu, ulaze u sastav oružanih snaga svoje države, nastavljajući sprovođenje vojnopolicijskih poslova, dok poslove usmerene ka civilnim licima preuzimaju druge instance.\nKratka istorija vojne policije u Srbiji\nU vojnim krugovima su oduvek postojala lica čije je zaduženje bilo održavanje vojnog reda i discipline, suzbijanje kriminaliteta i tome slično. Međutim, postojanje pojedinaca i njihovo angažovanje na ovim poslovima nije isto što i postojanje organizacionog dela koji se tim poslovima bavi.\nVojna policija u srpskoj vojsci ima dugu tradiciju, koja datira od postanka Srbije kao savremene države. Pisane izvore iz istorije Srbije na osnovu kojih se mogu prepoznati začeci vojne policije nalazimo u 1876. godini, kada su naredbom knjaza Milana Obrenovića formirana „policijska odeljenja“ u komandama brigada srpske vojske. Ova odeljenja su bila sastavljena od izabranih žandarma i vojnika, delovala su samo u ratno vreme i predstavljaju preteču današnje vojne policije.\nVojna policija je u savremenoj istoriji Srbije formirana kao posebna celina u okviru vojske 14. septembra 1955. godine. To su bile jedinice ranga samostalnog odeljenja i voda, sa relativno malim brojnim stanjem, koje su izvršavale zadatke iz oblasti kontrole vojnog reda i discipline, a delimično i poslove iz oblasti bezbednosti. U daljem su jedinice vojne policije brojčano i tehnički ojačane, razvijane su u okviru službe bezbednosti i, pored navedenih zadataka, obučavane i za izvršavanje poslova bezbednosti i zaštite, kontrole i regulisanja vojnog saobraćaja i suzbijanja kriminaliteta.\nU periodu od 1955. do 2004. godine vojna policija je u funkcionalnom smislu bila potčinjena Upravi bezbednosti. Krajem 2004. godine, u okviru organizacijskih promena, izvršeno je razdvajanje bezbednosnih i vojnopolicijskih poslova, kada je u Generalštabu Vojske Srbije formirano Odeljenje za vojnopolicijske poslove, kao samostalna celina za planiranje, organizaciju i rukovođenje vojnopolicijskim zadacima. Odeljenje je preformirano u Upravu vojne policije 2006. godine.\nPoslovi vojne policije\nPoslovi koje obavlja vojna policija definisani su odredbama člana 53 Zakona o Vojsci Srbije.\nkontrola i održavanje vojnog reda i discipline\nobezbeđenje najznačajnijih vojnih objekata, određenih lica, dokumenata i naoružanja\nregulisanje i kontrola vojnog putnog saobraćaja\nNa osnovu Zakona o Vojsci Srbije izrađeno je više normativnih dokumenata kojima je regulisan rad vojne policije, od kojih su najznačajniji Uredba o ovlašćenjima, izgledu, korišćenju i uništenju službene legitimacije i značke ovlašćenih službenih lica vojne policije i Pravilnik o ovlašćenim službenim licima i načinu primene ovlašćenja i obavljanja poslova i zadataka vojne policije. Kao i za ostale jedinice Vojske Srbije, i za jedinice vojne policije obaveze i zadaci definisani su i drugim aktima specifičnim za vojnu organizaciju.\nProfesionalni pripadnici vojne policije imaju pravo i obavezu primene službenih ovlašćenja, ali i odgovornost za zakonito postupanje pri njihovoj primeni.\nKao organ unutrašnjih poslova u Ministarstvu odbrane i Vojsci Srbije, u skladu sa zakonima i vojnim propisima, ovlašćena službena lica vojne policije prvenstveno postupaju po službenoj dužnosti. Nalozi i zahtevi državnih organa koji se bave suzbijanjem kriminaliteta (tužilaštva i sudovi) su obavezujuća akta na osnovu kojih vojna policija primenjuje propisana ovlašćenja, prikuplja podatke i povratno izveštava organ koji je njeno angažovanje faktički naredio.\nOsnov za postupanje su i zahtevi drugih državnih organa sa kojima vojna policija ima razvijenu funkcionalnu saradnju, prvenstveno zahtevi Vojnobezbednosne agencije i MUP-a Republike Srbije. Ne treba zaboraviti ni postupanje po prijavama pravnih ili fizičkih lica o šteti koja im je naneta od strane pripadnika Vojske, izvršenim nezakonitim radnjama u Ministarstvu odbrane ili radnjama kojima je Ministarstvu odbrane naneta šteta. Poslednji osnov, ali ne po značaju i obimu izvršenih zadataka, čini postupanje po naređenjima vojnih starešina u sistemu komandovanja.\nPoslovi i zadaci dati u nadležnost vojnoj policiji osnov su za definisanje sposobnosti koje ona mora da dostigne. Drugim rečima, vojna policija mora biti sposobna da efikasno izvrši zakonom, drugim propisima i naređenjima komandanata date poslove i zadatke u svim uslovima i u sve tri misije Vojske, o kojima je već bilo reči.\nUsled većeg broja raznorodnih poslova i zadataka za koje je nadležna, u vojnoj policiji je zastupljeno pet specijalnosti, koje su manje ili više vidljive u organizacijsko-formacijskoj strukturi jedinica. Uglavnom je u bataljonima obezbeđena zastupljenost svih specijalnosti koje su neophodne za izvršenje predviđenih zadataka i to:\nDa bi poslove koji su joj propisani Zakonom o vojsci, implementirala na odgovarajući način, vojna policija je opskrbljena ovlašćenjima, koja su u najvećem broju elemenata, identična ovlašćenjima pripadnika policije nad civilima.\nOvlašćenja vojne policije su:\nupozorenje i naređenje,\nprovera i utvrđivanje identiteta lica i identifikacija predmeta,\nzadržavanje lica i privremeno ograničavanje slobode kretanja,\npregled prostora, objekata i dokumentacije i protivteroristički pregled,\nzaustavljanje i pregledanje lica, predmeta i saobraćajnih sredstava,\nobezbeđenje i pregled mesta događaja,\nupotreba tuđeg saobraćajnog sredstva i sredstva veze,\nprijem prijava o učinjenom krivičnom delu,\njavno raspisivanje nagrade,\nsnimanje na javnim mestima,\npolicijsko opažanje (opserviranje),\ntraganje za licima i predmetima,\nzaštita žrtava krivičnih dela i drugih lica,\nprikupljanje, obrada i korišćenje ličnih podataka,\nmere ciljane potrage,\nSasvim opravdano se može postaviti pitanje, može li se vojna policija upotrebiti protiv civilnih lica i u kojim slučajevima?\nZakon o vojsci je predvideo i takav scenario, te se navodi da vojna policija svoja ovlašćenja može primeniti protiv civila u slučaju\nkada primenjuje ovlašćenja prema licima u Ministarstvu odbrane i VS koja su se zatekla sa njima pri izvršenju krivičnog dela;\nako ih u rejonu vojnih objekata, rasporeda vojnih jedinica ili u njima zatekne u vršenju prestupa ili krivičnog dela;\nkada obavlja poslove obezbeđivanja vojnih objekata, određenih ličnosti, naoružanja i regulisanja i kontrole vojnog putnog saobraćaja;\nkada pruža pomoć policiji na javnim mestima;\nu uslovima vanrednog i ratnog stanja.\nTreba napomenuti da pripadnici vojne policije mogu da civilna lica, koja su zatečena u vršenju krivičnog dela zajedno sa vojnim licima, zadrže, ali da su u obavezi da odmah izveste najbliži organ policije, te da ih, sa pratećom dokumentacijom, predaju civilnom organu na dalji postupak.\nNa taj način se, načelno, sprečava mogućnost da građani budu izloženi dvostrukim represalijama – i od redovnih i od vojnopolicijskih snaga.\nNaravno, navedeno važi za tri scenarija koja su prethodno, po tačkama izložena. Prostor za zloupotrebu ovog organa vojske je veći prilikom asistencija koje vojna policija treba da pruži redovnim policijskim snagama na javnim mestima, kao i u slučaju vanrednog i ratnog stanja.\nKako su pripadnici vojne policije vrhunski obučeni vojnici, spremni za obavljanje vrlo složenih i zahtevnih zadataka, njihovom valjanom usmeravanju, pa i nadzoru, se treba pokloniti naročita pažnja.\nKao jedan vid kontrole, predstavlja i zakonom predviđeno formiranje institucije vojnopolicijskog inspektora, kao deo Uprave Vojne policije, koji treba da sprovodi internu kontrolu rada ovog organa i njegovih pripadnika. Vojnopolicijskog inspektora imenuje i smenjuje ministar odbrane, na predlog načelnika Generalštaba.\nOvaj organ je ovlašćen da ostvari uvid u dokumentaciju i zbirke podataka vojne policije; da uzima izjave kako od pripadnika vojne policije, tako i od oštećenih lica i svedoka; ostvari uvid u službene prostorije vojne policije, te da zahteva podatke o tehničkim i drugim stvarima koje u svom radu koriste pripadnici vojne policije.\nTreba istaći i to da rad vojnopolicijskog inspektora je realno limitiran, zbog toga što se on ne može mešati u tok pojedinih akcija vojne policije, te ne sme ometati rad ili ugrožavati poverljivost vojnopolicijskih aktivnosti. Za svoj rad, odgovoran je ministru odbrane, koga redovno izveštava o utvrđenim nalazima.\nUzimajući u obzir nepobitnu činjenicu da “sve što se može upotrebiti, može se i zloupotrebiti”, opravdanost postojanja vojne policije se ne dovodi u pitanje. Poštujući specifičnost vojne organizacije i načela koja su imantentna vojnom ustrojstvu, smatram da je zakonodavac dao relativno dobre poluge moći vojnoj policiji da svoje zadatke, obavi na odgovarajući način.\nS druge strane, kada je u pitanju nadzor nad radom vojne policije, može se reći da se institut vojnopolicijskog inspektora, u velikom broju slučajeva, može naći pred svršenim činom, zbog realne barijere u njegovom radu, koja je vezana za poštovanje poverljivosti vojnopolicijskih aktivnosti (u šta se može svrstati čitav spektar poslova, zavisno od spremnosti da se ova tačka zakona širi u beskraj), te (ne) remećenja sprovođenja pojedinih akcija vojne policije, što opet otvara dosta prostora za mahinacije i šire tumačenje. Smatram da navedene tačke moraju biti eksplicitnije elaborirane, kako bi se prostor za zloupotrebe, sveo na najmanju moguću meru.\nČak i da budu otklonjene manjkavosti koje su prethodno izrečene, još jedna mana jeste samo imenovanje i razrešenje vojnopolicijskog inspektora – to, na predlog načelnika Generalštaba, čini ministar odbrane, kome je inspektor direktno podređen. Smatram da je ovakvo ustrojstvo vid slabosti, jer bi efikasniji vid kontrole nad radom vojne policije bio ako bi vojnopolicijski inspector bio imenovan i razrešen od strane Parlamenta, pred kojim bi trebalo da iznosi izveštaj, na isti način i podjednako redovno, kao, recimo, direktori službi bezbednosti.\nMimo navedenih zamerki, smatram da vojna policija ima, i tek će imati značaja u savremenom svetu, uzimajući u obzir tendenciju da se u, dosad, vojnim multinacionalnim operacijama, sve češće šalju i policijske snage, zavisno od generacije kojoj multinacionalne operacije pripadaju – od toga da li treba da gase konflikt vojnim putem ili da učestvuju u izgradnji mira kroz stabilizaciju i održavanje reda. U datim uslovima, pored slanja redovnih policijskih snaga (čije je slanje opravdano time što će iskustvo koje će steći, biti dobrodošlo u inoviranju i unapređenju policijskog sistema Srbije), bilo bi logično slati i vojnu policiju, jer njeni pripadnici, sem što su vrhunski obučeni vojnici, imaju i adekvatno znanje u obavljanju policijskih poslova.\nms Aleksandar Stojanović


Nemački proizvođač automobila Dajmler (Daimler) moraće da povuče oko 690.000 automobila iz cele Evrope u svoje servise kako bi nadogradio softvere. To je najavljeno u junu, nakon što je u maju otkriveno da su koristili tehnologiju kako bi varali pri merenju emisija štetnih gasova.\nKako piše Al Jazeera, nemačko ministarstvo saobraćaja je potvrdilo broj vozila na koje se odnosi poziv za povlačenjem povezan sa upotrebom tehnologije za varanje pri merenju emisija štetnih plinova.\nMinistar saobraćaja Andreas Šoer naredio je vraćanje automobila u junu, posle sastanka sa izvršnim direktorom Dajmlera Diterom Zetčeom.\nKBA je u maju otkrila da je Dajmler, koji je proizvođač Mercedes-Benza, varao koristeći tehnologiju koja bi u kombijima Vito isključila ili smanjila kontrolu emisija kad automobil nije bio testiran, čime je omogućeno zaobilaženje propisa za zaštitu životne sredine.\nIsta je tehnologija pronađena u nizu drugih Dajmler vozila.


Klipersi bolji od Minesote, Vašington od Portlanda – Nadlanu.com\nKlipersi bolji od Minesote, Vašington od Portlanda\nObjavljeno 29. nov 2012. / 09:11:06\nBEOGRAD, 29. novembra 2012. (Beta) – Košarkaši Los Andjeles Klipersa pobedili su u noći izmedju srede i četvrtka na svom terenu Minesotu sa 101:95, dok je Vašington došao do prvog trijumfa u sezoni pobedom nad Portlandom sa 84:82, a Oklahoma je bila bolja od Hjustona sa 120:98.\nU pobedi L.A. Klipersa najefikasniji bio je Kris Pol sa 23 poena i 11 asistenija, dok je Blejk Grifin postigao 18 koševa. Sa druge strane najbolji je bio Kevin Lav sa 19 poena i 12 skokova, a Nikola Peković takodje je imao dabl-dabl učinak sa 11 poena i 10 skokova.\nVašington je do prve pobede u ovoj sezoni došao pobedom na svom parketu, a u pobedničkoj ekipi istakao se Džordan Kraford sa 19 koševa, dok je Trevor Azira ubacio 14. U ekipi Portlanda najbolji su bili Demian Lilard i Nikola Batum sa 20 poena, dok je sjajan učinak imao Džej Hikson sa 15 poena i čak 19 skokova.\nOklahoma je bila odlična na svom parketu, a u 12 pobedi istakao se Kevin Durent sa 37 koševa, dok je Šerž Ibaka ubacio 23 poena i devet skokova. Sa druge strane najefikasniji bio je Patrik Piterson sa 27 poena, a Omar Ašik dodao je 17 koševa uz 12 asistencija.\nRezultati utakmica NBA lige igranih u noći izmedju srede i četvrtka:\nOrlando – San Antonio 89:110\nVašington – Portland 84:82\nAtalanta – Šarlot 94:91\nBoston – Bruklin 83:95\nDetroit – Finiks 117:77\nČikago – Dalas 101:78\nMemfis – Toronto 103:82\nMilvoki – Njujork 88:102\nNju Orleans – Juta 84:96\nOklahoma – Hjuston 120:98\nL.A. Klipersi – Minesota 101:95\nVučić: Srbija će se tresti sledeće nedelje!


Vlada FBiH mora preuzeti odgovornost za budućnost ove zemlje - Kozarac.ba\nVaša vlada, kao i drugi u Bosni i Hercegovini, morapokazati da je spremna preuzeti odgovornost za budućnost ove zemlje.Europska unija i šira međunarodna zajednica su tu da vam pomognu, aliodgovornost za reforme leži na vašoj vladi i institucijama.\nOve riječi je visoki predstavnik i specijalni predstavnik Europske unije Christian Schwarz-Schilling uputio Nedžadu Brankoviću, s kojim se susreo prvi put danas nakon što je Branković stupio na funkciju federalnog premijera, saopćeno je iz OHR-a. U razgovoru je ukazano na to da je Vlada FBiH na samom početku mandata suočena s pitanjima koja su od ogromnog značaja za cijelu zemlju: reformom policije, koja je uvjet za Sporazum o stabilizaciji i pridruživanju s EU te ustavnom reformom i ispunjavanjem preuzetih obaveza kako bi se osigurao održiv povratak u Srebrenicu i druga područja zemlje.\nPosebno je bilo riječi o općenitim ekonomskim pitanjima u FBiH.\nSchwarz-Schilling je kazao da je viđenje javnosti takvo da Federacija nazaduje ekonomski u odnosu na Republiku Srpsku te da je Udruženje poslodavaca BiH takvu zabrinutost izrazilo prije nekoliko sedmica.\nNaglašeno je da “restrukturiranje privrede Republike Srpske i program privatizacije, kao i inicijativa ‘giljotina’ za uklanjanje birokratskih prepreka odaju utisak da Republika Srpska postaje bolje mjesto za poslovanje od FBiH”.\n“Bez obzira da li je to tačno ili ne, to su ipak pitanja kojima se premijer i njegova vlada moraju hitno pozabaviti”, poručio je visoki predstavnik i specijalni predstavnik EU.\nKao dio utvrđivanja uspješne strategije ekonomske reforme Schwarz-Schilling je pozvao Brankovića da učestvuje na konferenciji “Koalicija za zapošljavanje”, čije održavanje je planirano 12. juna. Cilj konferencije je da ekonomska pitanja uvede u glavne tokove političke debate i formira koaliciju za unapređenje poslovnog okruženja. Učesnici u njenom radu su državni i entitetski premijeri, ministri finansija, poslovni ljudi i socijalni partneri u cilju vođenja razgovora o Povelji za zapošljavanje, koja će sadržavati temeljne aktivnosti što će ih vlade realizirati u sektoru razvoja poslovanja.\nVisoki predstavnik i specijalni predstavnik EU je izrazio zadovoljstvo što se na čelu Vlade FBiH nalazi “mlad i dinamičan premijer”.


Naslovna » BG svaštara » Obrati pažnju! » Novi lideri: U toku je drugi krug prijava\nNovi lideri - konferencija\nNeko drugi 4. novembar 2014. Obrati pažnju! Postavite komentar\nProjekat Novi lideri pokrenut je 2006. godine sa idejom da se jača liderstvo u Srbiji i da se mladi podstaknu na proaktivan način razmišljanja i pokretanje inicijativa kako bi pozitivno uticali na društvo.\nPosle završenih Lead Up događaja u 15 gradova u Srbiji, na konferenciji će se okupiti oko 200 mladih, proaktivnih delegata iz cele Srbije koji žele da čuju iskustva i savete ostvarenih lidera iz naše zemlje i regiona.\nNeki od lidera koji će svojim životnim pričama motivisati mlade da se bore za svoje ideale, stavove i ideje jesu Milena Vujičić, Darko Soković, Boško Nektarijević, Vladimir Leličanin, Marko Živić, Andrija Gerić, Nikola Vučićević, Stevan Filipović, Nadya Zhexembayeva.\nZa sve one koji nisu stigli na vreme da se prijave za učešće na konferenciji, otvoren je drugi krug prijava koji traje do 7. novembra.\nAko vidite sebe kao mladu osobu koja želi da nastavi da se razvija kao lider i želi da bude deo mladih pokretača promena, a ne nemih posmatrača u društvu, onda je ovo prava prilika za vas. Ako se nalazite među mladima koji žele da steknu, ali i podele svoja znanja, vizije i ciljeve, možete se prijaviti za učešće na Konferenciji Novih lidera” OVDE.http://www.newleaders.org.rs/delegati/\nKroz konferenciju će se kreirati mreža lidera koji će deliti ideje i iskustvo i koji će osmišljavati zajedno korake za buduće liderske akcije, a učesnici će proći kroz radionice i predavanja.\nProjekat organizuje međunarodna studentska organizacija AIESEC, a podržava ga Ministarstvo omladine i sporta Republike Srbije.\nTagoviaiesec bg svaštara dub novi lideri obrati pažnju studenti vesti\nPrethodni XI Hi-Files Show, 8. i 9. novembra\nSledeći Katapult u Delta City-ju, od 5. do 7. novembra


Android revija » 63 miliona SMS i MMS poruka razmenjeno kroz Vip mobile mrežu 63 miliona SMS i MMS poruka razmenjeno kroz Vip mobile mrežu – Android revija\n63 miliona SMS i MMS poruka razmenjeno kroz Vip mobile mrežu\nUkupno 63.007.376 SMS i MMS poruka razmenjeno je kroz mrežu najmlađeg operatera u Srbiji poslednjeg dana decembra 2013. godine i prvog dana januara 2014. godine što je za 11.946.215 više u odnosu na isti period prošle godine.\nU novogodišnjoj noći, od 20 časova 31. decembra do 8 časova ujutru 1. januara razmenjeno je 16.191.036 SMS i MMS poruka. Samo u periodu najintenzivnijeg saobraćaja, od ponoći do dva sata ujutru, kroz Vip mrežu prošlo je 6.094.554 poruka.\nOperater se dobro pripremio za znatno pojačan saobraćaj pa su čestitke i lepe želje korisnika isporučene na vreme kome god da su bile namenjene.\nVip će novac namenjen kupovini novogodišnjih poklona za svoje poslovne partnere i zaposlene, kao i deo prihoda od SMS poruka koje korisnici šalju tokom novogodišnje noći i božićnih praznika donirati udruženju roditelja-staratelja, dece i prijatelja dece obolele od malignih bolesti „Čika Boca“. Prikupljena sredstva će omogućiti realizaciju niza aktivnosti koje imaju za cilj kvalitetniju rehabilitaciju dece i mladih lečenih od maligniteta. Očekivana vrednost donacije je 2 miliona dinara.\n63 miliona SMS i MMS poruka razmenjeno kroz Vip mobile mrežu was last modified: January 3rd, 2014 by Goran Aničić\nLenovo Vibe Z specifikacije, slike, cene i dostupnost\n74.230 korisnika mobilnih u Srbiji prenelo broj u drugu mrežu u 2013.\nŠesta Vip Beach Masters sezona kreće iz...


RTV Subotica • Sanda Mileusnić • 20. maj 2022. • 13:17 •\nŠkolski centar sa domom učenika „Dositej Obradović“ otvorio je Savetovalište u kom će roditeljima dece sa smetnjama u razvoju stručnjaci iz raznih oblasti poput logopeda i audiologa pružati podršku. Savetovalište je namenjeno deci starosti do šest godina i opremljeno je savremenom opremom.\nIdeja o otvaranju Savetovališta stara je koliko i sama obrazovna ustanova, savetodavne usluge su svakodnevno pružane roditeljima dece korisnika Školskog centra, ali se i pored toga javljao veliki broj roditelja. Na ovaj način će svi oni dobiti besplatnu savetodavnu uslugu stručnjaka, jer postoji potreba da im pomognemo, navode iz ŠC „Dositej Obradović“.\nU Savetovalištu će se raditi sa decom starosti do šest godina, kako bi se postiglo sve što je moguće pre polaska u školu, a poseban akcenat biće na deci do tri godine kada je razvoj deteta najdinamičniji i kada im je potrebna velika podrška u razvoju, navodi sagovornica. Susreti sa stručnjacima će se zakazivati putem telefona, koji je postavljen na sajtu škole, a cilj je da se roditeljima pomogne da ne lutaju, već da se usmere da znaju kome da se obrate.\nU Školskom centru sa domom učenika „Dositej Obradović“ organizovan je i okrugli sto na kom su učesnici bili akteri iz institucija koja rade sa decom kako bi im se predstavio rad Savetovališta.


EasyJet planira da u svoju flotu uvede električne avione (VIDEO) | Energetski portal Srbije\nEasyJet planira da u svoju flotu uvede električne avione (VIDEO)\n29.09. 2017 Mobilnost\nBritanska niskotarifna avio-kompanija EasyJet je u sredu saopštila da je ove godine sarađivala sa američkom kompanijom Wright electric i napravila prototip elektičnog aviona sa dometom od 539km (335milja). Novi električni avioni mogli bi da pokriju oko 20% letova ove kompanije.\n– Mi i Wright Electric imamo zajedničku ambicijiu da radimo na održivijem avio-saobraćaju. Kao što smo videli na primeru automobilske industrije, avionska industrija će težiti električnoj tehnologiji kako bi smanjila svoj negativan uticaj na životnu sredinu – izjavila je Karolin Mekol, izvršni direktor EasyJet-a.\nTakođe je rečeno da je njihova saradnja sa američkom kompanijom deo šire strategije za dekabornizaciju i smanjenje buke iz aviosaobraćaja.\n– Po prvi put možemo predvideti budućnost avio-saobraćaja bez mlaznog goriva i uzbuđeni smo što smo deo toga. Sada više nije pitanje da li će biti električnih aviona nego kada – rekla je Mekol.\nEvropska komisija je opisala vazduhoplovstvo kao jedan od najbrže rastućih izvora emisije gasova sa efektom staklene bašte.\nTrenutno se sve čini kako bi se rešilo ovo pitanje. Prošle godine je ne primer Solarni Impuls 2 postao prvi avion koji je proputovao ceo svet koristeći samo solarnu energiju.2011 je aviokompanija KLM, obavila svoj prvi komercijalni let koristeći biogorivo. U septembru 2016 aviokompanija je rekla da je potpisala trogodišnji ugovor za letove iz Los Anđelesa na biogorivo.\nSlovenija proizvela prvi sertifikovani električni avion na...


22/04/2021 12:48:03 AM\nNASLOVNA / HOT / Pokušaj VW-a da se iskupi u Americi prošao polovično\nVolkswagen je nedavno pokušao da se iskupi kod kupaca vozila sa spornim TDI motorima. Naime, vlasnicima ovih vozila je omogućio da dobiju 1.000 američkih dolara kroz poklon kartice. Ovaj “TDI Goodwill Program” kako ga zovu je pokrenut pre šest dana i podrazumeva da kupci TDI vozila dobiju 500 dolara na VISA kartici koje mogu da koriste bilo gde, i još toliko “kredita” koji mogu da se utroše kod lokalnih Volkswagen dilera.\nMeđutim, vlasnici nisu odreagovali u potpunosti pozitivno, jer tih 1.000 dolara nije bilo ni približno dovoljno da se nadoknadi pad vrednosti vozila koje su vlasnici osetili nakon što je TDI skandal izbio. Štaviše, mnogi kupci uopšte ne žele bilo kakve intervencije na svom vozilu od strane Volkswagena, jer smatraju da će bilo šta što Volkswagen uradi na vozilu implicirati pad performansi ili povećati potrošnju. Stoga, izgleda da je kod mnogih kupaca VW u Americi izgubio poverenje i ugled.\nPrethodno Fenyr Supersport iz svih uglova [Galerija]\nSledeće Ponovo ima posla: Fiat Kragujevac opet radi u tri smene


Tricikl Playtime 413 RELAX sa rotirajućim sedištem - Roze/Crveni, cene\nTricikl Playtime sa rotirajucim sedištem (Model 408 LUX roze)\nTricikl Playtime sa rotirajucim sedištem (Model 4081 LUX roze)\nTricikl Playtime sa rotirajućim sedištem (Model 418 LUX siva)\nDečji tricikl sa rotirajućim sedištem GTS crveni (Model 4251 crveni)\nTricikl Playtime sa rotirajucim sedištem (Model 408 LUX zelena)\nTricikl Playtime sa rotirajucim sedištem (Model 4081 LUX teget)\nTricikl Playtime sa rotirajućim sedištem (Model 418 LUX crvena)\nTricikl Playtime sa rotirajucim sedištem (Model 4081 LUX sivi)\nTricikl Delfino Feniks sa rotirajućim sedištem crveni (DEL-068-9N-R)\nUpozorenje: cene, linkovi i specifikacije proizvoda za Tricikl Playtime 413 RELAX sa rotirajućim sedištem - Roze/Crveni su postavile naše listane online prodavnice. Molimo obavestite nas ukoliko naiđete na neku grešku.\nPregled: Tricikl Playtime 413 RELAX sa rotirajućim sedištem - Roze/Crveni\nPronađite najbolju ponudu za Tricikl Playtime 413 RELAX sa rotirajućim sedištem - Roze/Crveni na portalu ShopMania. Možete kupovati Tricikl Playtime 413 RELAX sa rotirajućim sedištem - Roze/Crveni u stotinama pouzdanih online prodavnica koje isporučuju na teritoriji cele Srbije, po najboljim cenama za Tricikl Playtime 413 RELAX sa rotirajućim sedištem - Roze/Crveni. Pročitajte komentare kupaca u našoj grupi, pogledajte slike Tricikl Playtime 413 RELAX sa rotirajućim sedištem - Roze/Crveni i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije bicikli i dodatna oprema, i kupite po najnižim mogućim cenama Tricikl Playtime 413 RELAX sa rotirajućim sedištem - Roze/Crveni bicikl i hiljade drugih sličnih proizvoda.


UHAPŠENA TRI RAZBOJNIKA IZ KRALJEVA, ORDINIRALI NA AUTOPUTU · Kraljevo.online\nNASLOVNA HRONIKA UHAPŠENA TRI RAZBOJNIKA IZ KRALJEVA, ORDINIRALI NA AUTOPUTU\nUHAPŠENA TRI RAZBOJNIKA IZ KRALJEVA, ORDINIRALI NA AUTOPUTU\nKraljevo/Novi Sad – Novosadska policija uhapsila je tri osobe iz Kraljeva zbog sumnje da su na auto-putu Subotica–Niš izvršili više od 20 krivičnih dela teške krađe i razbojništva.\nB. S. (27), N. N. (29) i K. S. (23) iz Kraljeva terete se da su na području Subotice, Novog Sada, Sremske Mitrovice, Inđije i Kragujevca pljačkali građane koji su putovali kroz Srbiju. Osumnjičenima je određeno zadržavanje do 48 sati po odobrenju nadležnog tužioca, a posle saslušanja kod sudije za prethodni postupak određen im je pritvor do 30 dana, saopštio je MUP.\nKako se sumnja, krivična dela su vršili uglavnom na parkinzima, u ranim jutarnjim satima, tako što su krali novac, mobilne telefone, laptopove i druge vredne stvari iz automobila i kamiona, dok su oštećeni spavali. Među oštećenima su građani Srbije i državljani Nemačke, Rusije, Češke, Slovačke, Bugarske i Turske.\nHapšenje je rezultat saradnje i zajedničkog operativnog rada novosadske kriminalističke policije, Uprave kriminalističke policije i policijskih uprava u Subotici, Kraljevu, Kragujevcu, Sremskoj Mitrovici i Smederevu, navedeno je u saopštenju.


Trener fudbalera Partizana Miroslav Đukić je rekao da veoma poštuje Voždovac, ali da očekuje da njegov tim uz pravi pristup i motivaciju nastavi pobednički niz u Superligi Srbije.\nTavamba: Osećam da dolazim na nivo o kojem sanjam\nNapadač Partizana Leandre Tavamba, nakon što je golom doneo pobedu u Subotici protiv Spartaka (1:0), poručio je da može da pruža još bolje i efikasnije igre.\n17:20 >> 18:59\nVoždovac je skinuo Crvenu zvezdu sa trona Super lige prošle nedelje, a umalo nije i Partizana. "Zmajevi" su vodili posle prvog poluvrmeena protiv crno-belih - 1:0, ali na kraju raduje se lider...\nNavijači Partizana obezbedili su video-bim za praćenje utakmice protiv Voždovca u subotu od 17 časova ispred stadiona u Humskoj 1.\nŠta je rekao Božović posle fijaska protiv Voždovca?\n16:53 >> 19:11\n"Zmajevi" šokirali kilavu Zvezdu: Partizan na pragu titule\nCrvena zvezda je najverovatnije ostala bez titule na "krovu" u Zaplenjskoj. Voždovac je naneo poraz indisponiranim crveno-belima - 3:2 (2:0), pa tri kola pre kraja, Partizan ima otvoren put ka...\nSmehotres od autogola: Anđelkoviću, ne u tu mrežu (VIDEO)\nVoždovac je od 15. minuta vodio protiv Crvene zvezde na "krovu" 1:0 smehotresnim autogolom levog beka crveno-belih Dušana Anđelkovića.\nSuperliga: Partizan otvara kolo u Ivanjici, Zvezda na krovu\nFudbaleri Partizana večerašnjim gostovanjem u Ivanjici protiv Javora otvaraju 34. kolo Superlige, dok lider Crvena zvezda sutra igra na Voždovcu u nastavku neizvesne trke za titulu prvaka Srbije.


KUBUROVIĆ: Pri kraju izrada ustavnih amandmana u oblasti pravosuđa - Informer\nMinistarka pravde Nela Kuburović rekla je danas da će ustavni amandmani u oblasti pravosuđa biti odmah nakon Nove godine poslati Venecijanskoj komisiji, navodeći da se njihova izdrada privodi kraju\nKako je rekla, suština je da se Narodna skupština isključi iz procesa izbora sudija i tužilaca, a Vlada Srbije iz procesa njihovog predlaganja, što će, dodala je, ustavni amandmani ispratiti.\nKuburović je navela i da će Ministarstvo pravde, pošto predlog ustavnih amandmana bude poslalo Venecijanskoj komisiji, organizovati javnu raspravu o tim amandmanima.\nInače, bez pozitivnog mišljenja Venecijanske komisije no može se ići u dalju proceduru njihovog usvajanja.\nKuburović je s delegacijom EP razgovaral i o borbi protiv korupcije, podsetila da 1. marta 2018. godine počinje primena novog Zakona o organizaciji i nadležnosti državnih organa u suzbijanju organizovanog kriminala, terorizma i korupcije, te poručila da veruje da će Srbija posle toga imati mnogo bolje rezultate u ovoj oblasti.\nDodala je da će Nacrt novog zakona biti objavljen i stavljen na javnu raspravu posle novogodišnjih praznika.\nNela Kuburović amandmani Pravosuđe ministarka pravde


Nedimović u Indiji sa predstavnicima proizvođača traktora - Neverovatna Indija\nNaslovna Ekonomija Nedimović u Indiji sa predstavnicima proizvođača traktora\nNedimović u Indiji sa predstavnicima proizvođača traktora\nMinistar poljoprivrede Branislav Nedimović sastao se u Indiji sa predstavnicima kompanija koje su zainteresovane da ožive proizvodnju traktora u Srbiji.\nBranislav Nedimović rekao je da je juče i danas od „top 10“ proizvođača traktora u svetu razgovarao sa tri. „To su ‘Amalgamejšn’ grupa, predstavnici ‘Mahindre’ i ‘Sonalike'“, naveo je ministar.\nIdeja je, kako je dodao, da se predstave potencijali Srbije za ulaganje u proizvodnju traktora. „Daćemo sve od sebe da u narednim nedeljama nađemo nekog kupca kako bismo rešili ovaj problem koji Srbiju muči 10-15 godina“, poručio je Nedimović.\nMinistar Nedimović objasnio je da se okviru „Amalgamejšn grupe“ postoje tri brenda: „Masi Ferguson“, „Tafe“ i „Ajher“.\nPrethodni tekstNedimović: Proširenje saradnje sa Indijom u poljoprivredi, fokus na proizvodnji traktora i mehanizacije\nSledeći tekstIndija će u narednih 20 godina imati potrebu za 2.100 aviona


Srbija ne pristaje na kompenzaciju - Politika - Dnevni list Danas\nPočetna » Politika » Srbija ne pristaje na kompenzaciju\nSrbija ne pristaje na kompenzaciju\n„Siguran sam da bi bilo koja druga zemlja u svetu na isti način kao i Srbija branila svoj suverenitet, integritet i svoje dostojanstvo. Srbija se nikada neće odreći KIM, kao ni svoje evropske budućnosti“, poručio je Boris Tadić preko pisanog saopštenja dostavljenog medijima.\nOn napominje da je Srbija evropska i demokratska zemlja koja ima puno legitimno pravo da na osnovu međunarodnog prava, političkim i mirnim putem brani svoj suverenitet i teritorijalni integritet.\nOn napominje da je Srbija evropska i demokratska zemlja koja ima puno legitimno pravo da na osnovu međunarodnog prava, političkim i mirnim putem brani svoj suverenitet i teritorijalni integritet. Tadić smatra da bi bilo veoma štetno da bilo koja zemlja prizna nezavisnost KIM mimo odluke Saveta bezbednosti UN; saopšteno je juče iz Predsedništva Srbije.\nSAMARDŽIĆ: Beograd protiv razdvajanja rezolucija SB\n– Prema rečima Slobodana Samardžića, ministra za KIM u Vladi Srbije, ideje Beograda o predloženom nastavku pregovora predočene su Rusiji koja će o tome obavestiti SAD. Samardžić u intervjuu Beti kaže da Srbiji ne bi odgovaralo takozvano razdvajanje rezolucija u SB UN – na tehničku, kojom bi bila uspostavljena misija EU na KIM i statusnu koja ne bi bila odmah usvojena. On je najavio da će novi pregovarački tim Beograda biti formiran kada „pregovori budu na vidiku“, što ministar za KIM ne očekuje uskoro.\nPredsednik Srbije ističe da se Srbija „protivi stavovima zvanične Amerike da KIM treba da bude nezavisno i iskreno se zalaže za kompromisno rešenje budućeg statusa KIM koje će biti prihvatljivo za obe strane“. On smatra da „otvorenim i konstruktivnim dijalogom Beograd i Priština mogu doći do prihvatljivog rešenja koje će biti na dobrobit i Srba i kosovskih Albanaca“.\nPremijer Koštunica ocenio je juče da je „svaki pokušaj da se politikom sile i pravnim nasiljem proglasi jednostrana nezavisnost KIM osuđen na neuspeh“.\n„To se ponajmanje može popraviti američkom ponudom s najvišeg mesta da KIM dobije nezavisnost, a da Srbija bude nagrađena ulaskom u NATO. Srbija odbacuje svaku vrstu ovakvog razgovora i svaku pomisao da bi mogla da se pogađa i trguje svojom teritorijom“, tvrdi Koštunica.\nSrpsko nacionalno veće severnog KIM ocenilo je juče kao „licemernu“ izjavu Džordža Buša da se Srbiji „kao kompenzacija za otimanje“ Pokrajine ponudi „članstvo u EU, NATO i prijateljstvo sa SAD“. U SNV smatraju da „takvo kvazipartnerstvo, koje podrazumeva podaničku ulogu naše države, komadanje srpske teritorije i razbijanje srpske vojske, sigurno nije interes Srbije koja ume da prepozna svoj istinski interes, saveznike i prijatelje“. Kako se ističe u saopštenju, „pristanak na takvo prijateljstvo bio bi „suicidni čin srpske države“.


Na sednici Socijalno-ekonomskog saveta raspravljalo se o zahtevu reprezentativnih sindikata da se ukinu penali za prevremeni odlazak u penziju, koji je dobio podršku i Unije poslodavaca Srbije tako da je preostalo još samo da Vlada da „poslednju reč“ na tu temu.\nPenali za prevremeni odlazak u penziju podrazumevaju njeno umanjenje koje može da iznosi i do 20%. Smatramo da je to potpuno nepravedno te da predstavlja vid diskriminacije građana koji su zaradili svoju penziju ispunivši sve druge uslove za njen pun iznos. Predlog se odnosi i na one građane koji su ostvarili benificirani radni staž.\nAleksandar Vulin, Ministar za rad, je obećao da će Vlada Srbije razmotriti ukidanje penala za prevremeni odlazak u penziju i da će nakon što se urade ekonomske analize dati svoj konačni stav o zahtevu reprezentativnih sindikata da se ukine trajno umanjenje penzije za one koji su se penzionisali pre napunjenih 65 godina života.\nZakon o penzionom i invalidskom osiguranju će biti promenjen do kraja ove godine.


Agencijeske vesti za 19. mart 2008\nРубрика: Политика, Актуелно Аутор: новинарство 571 пута прочитано Датум: 20.03.2008 Одштампај\nLUČENKO: LOŠE PLANIRANA AKCIJA U KOSOVSKOJ MITROVICI.\nPRIŠTINA – Ministar unutrašnjih poslova Ukrajine Jurij Lučenko kritikovao je danas u Prištini Misiju UN na Kosovu zbog loše isplanirane akcije preuzimanja kontrole nad sudom u severnom delu Kosovske Mitrovice u kojoj je ukrajinski policajac izgubio život.\nLučenko se u Prištini sastao sa zamenikom šefa UNMIK-a Larijem Rosinom, a potom je posetio povređene ukrajinske policajce.\nOn je rekao da je tokom operacije u ponedeljak bilo nedostatka komunikacije između trupa koje su učestvovale u akciji.\n„Operacija je, imajući u vidu datum 17. mart, bila veoma teška, jer svako od nas zna šta znači 17. mart za ljude u tom delu Kosova. Drugo, mislim da nije bilo potrebnog planiranja uoči akcije”, rekao je Lučenko.\nPrema njegovim rečima, akcija nije bila dobro pripremljena, „posebno ako se sagleda saradnja između razlicitih jedinica UNMIK policije i Kfora”.\nLučenko je dodao da Ukrajina trenutno ne planira da povuče svoje policajace s Kosova.\nOdgovornost za smrt ukrajinskog policajca, prema Lučenku, treba da preuzme UNMIK i ukoliko se to ne dogodi, onda će se to pitanje rešiti u parlamentu Ukrajine.\nPrema zakonskim rešenjima u Ukrajini samo je predsednik ovlašćen da donosi odluku o sudbini ukrajinskog kontigenta na Kosovu, predočio je Lučenko.\n„Međutim, ja ne mislim da ćemo prekinuti našu misiju na Kosovu”, ocenio je ukrajinski ministar unutrašnjih poslova.\nBUŠ ODOBRIO ISPORUKU ORUŽJA KOSOVU\nVAŠINGTON – Američki predsednik Džordž Buš odobrio je isporuku oružja Kosovu kao znak uspostavljanja međuvladinih odnosa nakon priznanja nezavisnosti Kosova, saopšteno je danas iz Bele kuće.\nU memorandumu Bele kuće upućenom Stejt departmentu, predsednik Buš navodi da Kosovo od sada može da dobija „odbrambeni materijal i usluge u skladu s američkim propisima”.\nVisoki zvaničnik Stejt departmenta je naveo da je ta odluka usledila nakon što su SAD priznale proglašenje nezavisnosti Kosova i dodao da je reč o uobičajenom procesu u okviru uspostavljanja odnosa dve vlade.\nIsti izvor je naveo da za Kosovo i dalje važe restrikcije u naoružanju shodno planu speciojalnog izaslanika UN Martija Ahtisarija, kako bi se izbeglo nezadovoljstvo Srbije i Rusije.\nNAJAVLjENA NOVA PORUKA BIN LADENA\nVAŠINGTON – Lider Al kaide Osama bin Laden trebalo bi uskoro da objavi novu poruku, saopštio je danas američki Institut SITE koji prati terorističke aktivnosti.\nNaslov poruke je „Odgovor će biti ono što vidite, ne ono što čujete”, kaže se u saopštenju instituta SITE preneo je Rojters.\nDodaje se da je najava ove Bin Ladenove poruke stavljena danas, na petu godišnjicu američke vojne intervencije u Iraku, na Internet forum Al Eklas, povezan sa Al kaidom.\nSAMARDžIĆ OD UN-A TRAŽI DOLAZAK NEZAVISNIH ISTRAŽITELjA\nBEOGRAD – Ministar za Kosovo i Metohiju Slobodan Samaradžić izjavio je večeras da je to ministarstvo uputilo generalnom sekretaru UN Ban Ki Munu zahtev da ta organizacija pošalje tim nezavisnih istražitelja koji bi utvrdili ko su akteri i ko je kriv za nerede i prekoračenje ovlaščenja u severnoj Kosovskoj Mitrovici.\nSamardžić u izjavi RTS-u odbacio navode UNMIK-a da nisu koristili vatreno oružje i da, zarad istine, zahteva akciju nezavisnih stručnjaka.\nOn je odbacio te navode UNMIK-a i pokazao košuljicu snajperskog metka koji je izvađen iz nadlaktice jednog povređenog učesnika demonstracija i dodao da su mu tu košuljicu metka dali hirurzi hirurškog odeljenja bolnice u Kosovskoj Mitrovici.\n„Takvih dokaza imamo još i daćemo ih toj istažnoj komisiji”, kazao je Samardžić i istakao da je na demonstrante delovano snajperima. Samardžić je kazao da je cilj operacije, koju su prekjuče izveli Kfor i UNMIK, bio da se Srbi zastraše i da se više ne bore protiv nezavisnog Kosova i da se pokaže da postoji neka nekontrolisana moć koja može da pohapsi nevine ljude, u ovom slučaju sudije.\nPrema njegovim rečima, najvažnije pitanje na koje Beograd traži odgovor je ko je to naredio?\nSamardžić je demantovao tvrdnje UNMIK-a da su u zgradi suda u severnom delu Kosovske Mitrovice bili predstavnici MUP-a Srbije. Da UNMIK ima dokaze za to, već bi ih javno saopštio, rekao je on.\nBISERKO: BEOGRAD JE TAJ KOJI KRŠI REZOLUCIJU 12 44\nBEOGRAD – Predsednica Helsinškog odbora za ljudska prava Sonja Biserko ocenila je danas da je incident u severnoj Kosovskoj Mitrovici provociran iz Beograda i dodala da je Srbija ta koji krši Rezoluciju 1244.\n„Incident je provociran iz Beograda, naravno to je tako očigledno kao što je bilo i paljenje ambasada 21. februara u Beogradu”, kazala je Biserko agenciji Beta.\nOno što je bitno reći za Kosovsku Mitrovicu je to da Beograd stalno krši Rezoluciju 1244 na koju se poziva onoliko u Savetu bezbednosti i govori o prekomernoj upotrebi sile a ubijen je pripadnik UNMIK policije, kazala je Biserko.\nPrema njenim rečima, medijsko pokriće čitavog tog događaja neadekvanto i falsifikuje neke činjenice jer se druga strana optužuje za prekomerno korištenje sile, a ona je prvi put rešila da ispoštuje Reozluciju 1244 u severnom delu Kosova.\nNa taj način diže se tenzija i provocira neka vrsta ruske reakcije, sa idejom o podeli Kosova što je iluzija, kazala je Biserko i dodala da čak ni ruska strana nije zadovoljna paljenjem amabasada a ni incidentima u Kosovskoj Mitrovici.\nTo što sada radi Beograd, pre svega premijer Vojislav Koštunica i DSS koji sve te događaje koriste za kampanju, je ogoljeno i vidi se jasno da je energija na koju su računali i 21. februara i prekjuče u Kosovskoj Mitrovici ide preko leđa Srba koji žive na Kosovu.\nTADIĆU POPODNE DOSTAVLjEN PREDLOG SPORAZUMA SA UNMIK-OM\nBEOGRAD– Predsedniku Srbije Borisu Tadiću danas popodne je dostavljen Predlog sporazuma sa UNMIK-om koji je ministar za Kosovo i Metohiju Slobodan Samardžić uručio zameniku šefa Misije UN na Kosovu Lariju Rosinu, rečeno je Tanjugu u Kabinetu predsednika Republike.\nTaj plan je jutros dostavljen i Ministarstvu spoljnih poslova Srbije.\nSamardžić je Predlog sporazuma Srbije i UNMIK-a predao Lariju Rosinu u nedelju uveče u Gračanici tokom njihovog susreta.\nMUP: IDENTIFIKOVANE OSOBE KOJE SU PRIJAVLjIVALE PODMETANjE BOMBI\nBEOGRAD – Ministarstvo unutrašnjih poslova Srbije podnelo je krivične prijave tužilaštvu protiv više osoba koje su, u proteklom periodu, lažno prijavljivale podmetanje bombi u Telekomu Srbije, školama i Palati pravde.\nU današnjem saopštenju MUP-a navodi se da je policija identifikovala više maloletnih lica koja su, u nekoliko navrata, lažno prijavila podmetanje bombe u Telekomu Srbije i više osnovnih i srednjih škola na teritoriji Beograda.\nIstiče se da je identifikovana osoba koja je prijavila podmetanje bombe u Palati pravde i dodaje da je reč o M. I. (36), zaposlenoj u Ministarstvu pravde, na mestu referenta u Republičkom Javnom Pravobranilaštvu.\nPrema podacima beogradske policije, od 17. januara do 8. marta u Beogradu je bilo 114 lažnih dojava o podmetanju bombi u raznim objektima.\nLažna dojava je krivično delo koje se goni po službenoj dužnosti a zaprećena kazna je do godinu dana zatvora.\nPROTESTNE NOTE HRVATSKOJ I MAĐARSKOJ ZBOG PRIZNANjA KOSOVA\nBEOGRAD – Ministarstvo spoljnih poslova Srbije uputilo je danas protestne note vladama Hrvatske i Mađarske povodom priznavanja jednostranog proglašenja nezavisnosti Kosova i Metohije.\nMinistar spoljnih poslova Vuk Jeremić naložio je hitno povlačenje ambasadora Srbije u Hrvatskoj Radivoja Cvetićanina i u Mađarskoj Predraga Čudića, što je u skladu sa Akcionim planom Ministarstva spoljnih poslova usvojenim na sednici Vlade Srbije.\nAmbasadori treba da napuste zemlju domaćina u roku od 48 sati od predaje protestne note Ministarstva spoljnih poslova i da se vrate u Srbiju na konsultacije do daljeg, navedeno je u saopštenju.\nSPS NA IZBORE IDE I SA JEDINSTVENOM SRBIJOM\nBEOGRAD – Socijalistička partija Srbije na predstojeće parlamentarne izbore izaći će, osim sa Partijom ujedinjenih penzionera Srbije, i sa Jedinstvenom Srbijom, što je danas dogovoreno, izjavio je Tanjugu lider socijalista Ivica Dacić.\nIzborna lista će nositi naziv SPS-PUPS-JS, a prva tri mesta na njoj zauzeće predsednici tih stranaka Ivica Dačić, Jovan Krkobabić i Dragan Marković Palma.\nDačih je kazao da će ova koalicija kao politički prioritet imati zalaganje za odbranu nacionalnih i državnih interesa Srbije i stvaranje države socijalne pravde u kojoj bi bio zaštićen položaj penzionera, radnika i svih drugih žrtava tranzicije.\nKABINET PREDSEDNIKA DEMANTUJE SAMARDžIĆA\nBEOGRAD – Ministar za Kosovo i Metohiju Slobodan Samardžić nije upoznao predsednika Srbije Borisa Tadića ni sa postojanjem, niti sa sadržajem sporazuma koji je predočio zameniku šefa UNMIK-a Lariju Rosinu, rečeno je Tanjugu u Kabinetu predsednika Republike.\nPredsednik Tadić zvao je ministra Samardžića 17. marta i razgovarao sa njim o situaciji u severnom delu Kosovske Mitrovice i o stanju na terenu.\nAli, ministar Samardžić niti je pominjao plan koji je predao Rosinu, niti njegov sadržaj, izričiti su u Tadićevom Kabinetu.\nPredsednik Srbije smatra da je neophodno hitno razjasniti o kakvom se planu, odnosno sporazumu radi, sa kojim, kako ističu u njegovom Kabinetu, nisu upoznati ni Vlada Srbije, ni njen predsednik.\nTo je neophodno kako ne bi bilo dileme oko toga da li je reč o nekakvim stranačkim planovima i da li pojedini ministri iz redova Demokratske stranke Srbije rade na svoju ruku, navode u Kabinetu.\nPredsednik Tadić inače zatražio je od svih službi bezbednosti, kao i od UNMIK-a, da mu dostave izveštaje o događajima u Kosovskoj Mitrovici.\nHRVATSKA VLADA PRIZNALA NEZAVISNOST KOSOVO\nZAGREB – Hrvatska vlada je na današnjoj zatvorenoj sednici priznala jednostrano proglašenu nezavisnost Kosova.\nHrvatska vlada usvojila je jutros s Bugarskom i Mađarskom zajedničko saopštenje o priznanju nezavisnosti Kosova, a ubrzo zatim je usledila i odluka mađarske vlade o priznanju jednostrano proglašene nezavisnosti Kosova.\nPotpredsednik Vlade Hrvatske iz redova srpskog naroda Slobodan Uzelac stavio je svoj mandat na raspolaganje premijeru Ivi Sanaderu zbog današnje odluke hrvatske vlade da prizna lažnu državu Kosovo.\nSanadar je posle sednice Vlade izrazio razumevanje za Uzelčev potez, rekavši da ga i dalje želi u svojoj ekipi kao vicepremijera, dok je Uzelac izjavio da sad čeka na odluku stranačkih organa Samostalne demokratske srpske stranke (SDSS), koji su ranije najavili da će razmotriti daljnji ostanak u vladi ukoliko Zagreb prizna Kosovo.\nPriznajući da je odluka o priznanju Kosova za hrvatsku vladu bila „težak zalogaj”, Sanader je rekao kako zna da je to težak problem za Srbiju i da je to razlog zašto je Hrvatska čekala i razgovarala, između ostalog, i sa vlastima Srbije.\nHrvatska kao sused Srbije želi dati svoju podršku u razvoju dobrosusedskih odnosa i napretka, dodao je Sanader i zaključio da je dosad napravljeno mnogo toga za stabilnost hrvatsko-srpskih odnosa za koje smatra da su i dalje ključ za stabilnost regiona.\nHrvatska se pridružila grupi od oko 30 zemalja koje su od 17. februara priznale samoproklamovanu nezavisnost Kosovo.\nEU I SAD NAREDILI DA POČNE „DRUGI TALAS PRIZNAVANjA” KOSMETA\nBRISEL – Brisel i Vašington su naložili početak „drugog talasa priznavanja” secesije Kosmeta, koja ima za cilj da izoluje Rusiju u okviru G-8 i da pokuša da što je moguće više „ogradi” Srbiju susedima koji priznaju otcepljenje srpske pokrajine, preneli su danas Tanjugu u Briselu evropski diplomatski izvori.\nJedan od ključnih razloga za jačanje pritiska na Japan, Kanadu, Bugarsku, Mađarsku i Hrvatsku da što pre priznaju Kosmet treba videti u činjenici da je zasad izostao očekivani talas priznavanja od strane muslimanskih država, nakon što je prošle nedelje turska diplomatija doživela poraz na samitu Organizacije islamskih država u Dakaru, ne uspevši da izvrši nalog Vašingtona i iznudi lavinu priznanja.\nKOŠTUNICA POZVAO INVESTITORE DA NASTAVE ULAGANjA U SRBIJU\nBEOGRAD – Predsednik Vlade Srbije Vojislav Koštunica istakao je na sastanku sa delegacijom Saveta stranih investitora da je za Srbiju veoma važan dalji ekonomski napredak, a u postizanju tog cilja posebno su značajne direktne strane investicije.\nKoštunica je na sastanku sa investitorima, koje je predvodio predsednik Saveta Štajn Erik Velan, ukazao da parlamentarni izbori, kao i u svim slobodnim i demokratskim državama ne mogu ni na jedan način da umanje priliv stranih investicija, saopštila je Vladina Kancelarija za saradnju sa medijima.\nPremijer je pozvao strane investitore da još više ulažu u Srbiju jer se pokazalo da je Srbija najbolje mesto za investiranje u regionu i da je donošenjem novog Ustava i usvajanjem velikog broja sistemskih zakona zagarantovana puna pravna sigurnost za sve investitore.\nKoštunica je rekao da će Srbija još jače nastaviti borbu za Kosovo i Metohiju i da povećanje stranih investicija iz svih država „može samo da nam pomogne da na međunarodnom planu zaštitimo prava Srbije koja su zagarantovana Poveljom UN”.\nVelan je rekao da strani investitori imaju razumevanje za prilike sa kojima je Srbija suočena, i da su ulažući u Srbiju preuzeli odgovornost da pomognu ostvarivanju zajedničkog cilja, a to je dalji ekonomski razvoj zemlje.\nMAĐARSKA PRIZNALA NEZAVISNOST KOSMETA\nBUDIMPEŠTA – Mađarska je priznala nezavisnost Kosmeta i najavila skoro uspostavljenje diplomatskih odnosa s Prištinom, saopštila je državni sekretar u Ministarstvu inostranih poslova Marta Feksi.\n„Mađarska vlada je na sednici donela odluku o priznanju nezavisnosti Kosmeta i naložila MIP-u da podnese predlog šefu države da se uspostave diplomatski odnosi s novom državom”, dodala je ona.\nPrema njenim rečima „Srbija je o svemu tome obaveštena”.\nIVANKO: PRIPADNICI MUP-a SRBIJE BILI U ZGRADI SUDA\nPRIŠTINA – Portparol UNMIK-a Aleksandar Ivanko izjavio je da međunarodni predstavnici na Kosmetu „imaju čvrste dokaze da su se u zgradi suda u severnom delu Mitrovice nalazili i pripadnici Ministarstva unutrašnjih poslova Srbije”.\n„Te dokaze ćemo predati istražiteljima”, rekao Ivanko na redovnoj konferenciji za novinare portparola UNMIK-a, Kfora i Kosovske policijske službe (KPS), u Prištini.\nPotvrđeno je da su se pripadnici UNMIK policije i KPS vratili u severni deo Mitrovice, posle povlačenja u ponedeljak.\nIvanko je kazao da veruje „da će pripadnici policije biti dobrodošli” i da „ima potrebe za policijom u tom delu grada”.\nPortparol KPS-a Veton Eljšani je rekao da je odlučeno da se policija vrati u severni deo Mitrovice kako bi vršila odgovornosti propisane zakonom i kako bi sačuvala javni red i mir.\nPortparol Kfora je kazao da su policija i međunarodni vojnici protiv demonstranata upotrebili „potrebnu snagu”, odbacujući navode o perkomernoj upotrebi sile.\nPROTESNA NOTA SRBIJE KANADI ZBOG PRIZNANjA KOSMETA\nBEOGRAD – Mistarstvo spoljnih poslova Srbije uputilo je protesnu notu vladi Kanade povodom priznavanja jednostrano proglašene nezavisnosti Kosova i Metohije i naložilo hitno povlačenje ambasadora Srbije iz Otave.\nU skladu sa Akcionim planom Ministarstva spoljnih poslova usvojenim na sednici Vlade Srbije, ministar spoljnih poslova Vuk Jeremić naložio je hitno povlačenje ambasadora Srbije u Kanadi Dušana Batakovića, navodi se u saopštenju MIP-a.\nAmbasador treba da napusti zemlju domaćina u roku od 48 sati od predaje protesne note Ministarstva spoljnih poslova Srbije i da se vrati u zemlju na konslutacije do daljnjeg.\n« « Претходне вести: Veče kada su amateri postideli profesionalce….\nНаредне вести: Simbol za nešto drugo » »\nСудар тролејбуса и више возила у Београду, има повређених 27. октобар 2020\n„Нема поремећаја односа“! Шта је у фокусу посете Лаврова Србији 27. октобар 2020\nЛукашенко: Почињемо да се суочавамо с терористичким претњама 27. октобар 2020\nСЗО: Затварање школа ─ неефикасна мера 27. октобар 2020\nBlizu 230.000 tona plastike bačeno svake godine u Sredozemlje


TRENUTNA POZICIJA:Početna»Automobili»Da li Dačija prodaje automobile čiji motori rade neispravno?\n13/02/2017 · Automobili\nDistributerima Dačije je već više meseci poznato da 0.9 motor opremljen sa TNG uređajem često ne funkcioniše kako treba. Uprkos tome oni i dalje prodaju vozila sa problematičnim motorom.\nPreuzeto sa: http://media.renault.com\nKupci Dačije su se žalili udruženju Zaštita potrošača da tokom rada na gas 0.9 TCe motor trza, gasi se i da se uključuje lampica koja upozorava da motor nepravilno radi. Vlasnici automobila su nakon više neuspešnih pokušaja popravki obavešteni od Reno Nisana (u čijem je vlasništvu Dačija), da oni intenzivno rade na pronalaženju rešenja i da će ih pozvati čim ga nađu.\nOdgovor Reno Nisana na reklamaciju vlasnika Dačija automobila sa 0.9 TCe motorom i ugrađenim TNG uređajem\nNadležni iz Reno Nisana su u odgovoru na na naša pitanja naveli da je uzrok problema loš TNG i da je Srbija jedina zemlja u kojoj su zabeleženi problemi sa 0.9 TCe motorom.\nMi smatramo da je neprihvatljivo da Reno Nisan na našem tržištu prodaje Dačija automobile sa motorom za koji dileri već mesecima znaju da ima probleme pri radu na TNG. Iz udruženja pozivaju Reno Nisan da obustavi prodaju vozila u kojima je ugrađen TNG na 0.9 motor, dok ne bude potpuno sigurno da su problemi otklonjeni, i da Reno Nisan treba da objavi i rezultate analize TNG-a koje Reno Nisan navodi da je naručio kako bi utvrdio razlog kvarova.\nDa li su svi motori problematični?\nSvi prigovori koje su primili u vezi sa navedenim 0.9 motorom vezani za rad na TNG što znači da potrošači mogu slobodno da kupuju Dačija automobile sa 0.9 motorom bez ugrađenog TNG-a.\nVlasnici Dačija vozila na kojima problemi sa motorom nisu otklonjeni imaju pravo da traže povraćaj novca u potpunosti ili povraćaj razlike između cene vozila koje ima motor sa TNG uređajem i onog bez njega.\nOvom prilikom, pozivamo sve vlasnike Dačija vozila sa 0.9 motorom na TNG koji smatraju da su oštećeni, da nam se jave ukoliko im je potrebna besplatna pravna pomoć.\n0.9 TCe motor benzin Dacia Dačija Dačija Sandero dizne gorivo kvalitet LPG motorno vozilo Neispravnost plin Reno Nisan TNG\nDedicated servers - 11/08/2017 10:06\nKada sam ih pitao kako da znam da je motor postigao radnu temperaturu kada vozilo ne poseduje indikator, rekli su mi da pratim oseД‡aj i da ga na pogon na gas prebacim posle 10-15 minuta voЕѕnje. Nakon druge promene, automobil je poДЌeo da se ДЌudno pona a – ne prihvata gas, tuca, gasi se u toku voЕѕnje.


Njemačko Ministarstvo zdravlja izrazilo je sumnju u “kvalitet, efikasnost i bezbjednost” vakcine protiv koronavirusa koju je najavio ruski predsjednik Vladimir Putin.\n“Ne postoje poznati podaci o kvalitetu, efikasnosti i bezbjednosti ruske vakcine”, rekao je neimenovani portparol njemačkog ministarstva i dodao da je u Evropskoj uniji “bezbjednost pacijenata jedan od prioriteta”.\n“U bliskom smo kontaktu sa Rusima i razgovori se nastavljaju. Pretkvalifikacija svake vakcine mora da prođe kroz rigorozne procedure”, izjavio je portparol SZO Tarik Jašarević.\nOn je rekao da pretkvalifikacija uključuje pregled i procjenu svih potrebnih podataka o bezbjednosti i efikasnosti vakcine, prikupljenih u kliničkim ispitivanjima. Jašarević je dodao da je procedura ista za “svaku kandidat-vakcinu”.\nTags #američki vojnici #koronavirus #Rusija #Ruska vakcina\nAmerika na pogrešnom putu zbog sankcija u izgradnji "Sjevernog toka dva"


Admin + Useri koji edituju svoju stranicu - DevProTalk\n09. 07. 2008. #1\nSta mislite koji bi php CMS najvise odgovarao sledecim zahtevima???\nTrebalo bi napraviti mali sajt koji bi imao sledece funkcije:\nAdministrator kreira stranice i uredjuje ih. To su stranice tipa: novosti, projekti, korisne informacije, ...\nUser moze da pregleda stranice sajta. Kad se uloguje ima mogucnost da edituje svoju stranicu (na njoj su ime i prezime, slika, trenutni status, radno mesto, cv... kontakt informacije...)\nPredlazu mi da koristimo MediaWiki, ali mi se cini da ce to samo zakomplikovati stvari. Da bi admin u MediaWiki-ju regulisao permitions potrebno je instalirati ekstenziju, da bi useri jednostavno editovali tekst svoje stranice opet ekstenzija, obicnim korisnicima rad sa wiki cms-om nije intuitivan...\n09. 07. 2008. #2\nProbaj Joomla CMS i komponentu Community Builder\nWordPress admin CSS kickloop Sva početnička pitanja 2 05. 05. 2010. 20:02\nZashto WAP stranicu ne mogu da vidim sa Telenor mreze? f14Tr0n Web Hosting, web serveri i operativni sistemi 3 26. 11. 2006. 13:49


NIS dobitnik prestižnog priznanja „Oskar kvaliteta“ - Dnevni list Danas\nEkonomija NIS dobitnik prestižnog priznanja „Oskar kvaliteta“\nNa današnjoj dodeli nagrada „Oskar kvaliteta“, kompanija NIS je proglašena apsolutnim šampionom za poslovnu izvrsnost, osvojivši najveći broj poena u istoriji dodele ovog prestižnog poslovnog priznanja.\n0Piše: M. D. 09. novembra 2017. 15.09\nU ime NIS-a, nagradu je primio Goran Stojilković, zamenik generalnog direktora kompanije.\nNagradu „Oskar kvaliteta“ dodeljuje Fondacija za kulturu kvaliteta i izvrsnost, uz podršku Privredne komore Srbije i pod pokroviteljstvom Ministarstva privrede Srbije.\nNacionalna nagrada za poslovnu izvrsnost, dodeljuje se profitnim i neprofitnim organizacijama, kao nezavisna i neutralna nagrada za vrhunske rezultate postignute na unapređenju i razvoju kvaliteta u Srbiji.\nPri izboru dobitnika ove prestižne nagrade, stručni žiri je ocenjivao rezultate organizacije u čak devet oblasti: liderstvo, strategija, ljudski resursi, partnerstvo i resursi, procesi, proizvodi i usluge, rezultati kod korisnika, rezultati kod ljudskih resursa, rezultati kod društvene zajednice i poslovni rezultati.\nPriznanja „Oskar kvaliteta“ dodeljuju se u okviru Svetskog dana kvaliteta i Evropske nedelje kvaliteta.\nDobijanjem današnjeg priznanja, NIS je postao prva kompanija koja je za 23 godine, koliko se dodeljuje nagrada, dva puta zauzeo titulu apsolutnog šampiona, čime još jednom potvrđuje status jedne od najuspešnijih kompanija, ne samo u Srbiji, već u ovom delu Evrope.


RTCG - Radio Televizija Crne Gore - Nacionalni javni servis :: Svijet :: SAD spremne da obnove pregovore sa S. Korejom\n08. 07. 2020. 10:48 >> 10:47 0\nIzaslanik predsjednika Donalda Trampa za Sjevernu Koreju izjavio je danas da je američka administracija spremna da obnovi nuklearne pregovore uprkos insistiranju Pjongjanga da nema namjeru da razgovara sa Vašingtonom.\nZamjenik državnog sekretara SAD Stiven Bigan, razgovarao je s novinarima poslije sastanaka s južnokorejskim zvaničnicima u Seulu, u kojima je potvrđena zajednička riješenost o diplomatskom pristupu u rješavanju nuklearnog spora sa Sjevernom Korejom, ali su izbjegli konkretne odgovore o čemu su razgovarali.\nSastanci su uslijedili nekoliko sati poslije izvještaja državnih medija Sjeverne Koreje o posjeti lidera Kim Džong Una mauzoleju u Pjongjangu kako bi odao počast svom pokojnom dedi i osnivaču države Kim Il Sungu na godišnjicu njegove smrti.\nSjevernokorejska centralna novinska agencija (KCNA) nije navela bilo kakav komentar Kin Džong Una o pregovorima sa SAD, koji su prekinuti u februaru prošle godine, jer su Amerikanci odbacili sjevernokorejski zahtjev za ukidanje većeg dijela sankcija u zamjenu za djelimično smanjenje nuklearnog arsenala Pjongjanga.\n"Kad predsjednik Kim imenuje predstavnika koji je spreman i ovlašćen da pregovara o ovim pitanjima, mi ćemo biti spremni", rekao je Bigan.\nOčekuje se da će Bigan, koji se juče sastao i s južnokorejskim ministrom spoljnih poslova Kangom Kjungom, razgovarati i sa najbližim saradnicima južnokorejskog predsjednika prje nego što u četvrtak otputuje u Japan.\nTramp i lider Sjeverne Koreje Kim Džong Un sastali su se triput otkako su počeli nuklearnu diplomatiju 2018, ali pregovori su prekinuti u februaru prošle godine poslije sastanka u Vijetnamu, jer su Amerikanci odbacili sjevernokorejski zahtjev za ukidanje većeg dijela sankcija u zamjenu za djelimično smanjenje nuklearnog arsenala Pjongjanga.\nNeki analitičari smatraju da će Sjeverna Koreja izbjegavati pregovore sa SAD bar do tamošnjih predsjedničkih izbora u novembru, nadajući se promijeni vlasti u Vašingtonu.


Na prvi pogledBeograd • 07.09.2012.Epson InkJet Photo L800Novi Epson model InkJet modela sa podrškom za CISS tehnologiju. Kvalitet štampe je odličan, a iako je cena štampača osetno veća od sličnih klasičnih modela, kroz nižu cenu mastila će se brzo isplatiti, pogotovo onima koji dosta štampaju.\nOd nedavno možemo videti vrlo interesantne InkJet štampače koji koriste CISS tehnologiju, koja je do nedavno bila dostupna samo dosta skupljim poslovnim rešenjima. Sada je izgleda došlo vreme da i obični korisnici mogu nabaviti neki od ovih štampača. Epson ima na raspolaganju više ovakvih modela, a mi smo mogli da isprobamo L800, namenjen polu-profi štampi. Glavni štos kod CISS tehnologije je to što su kertridži smešteni u posebnom kanisteru koji je smešten van štampača. Prednosti su vrlo jasne, u pitanju su veći kertridži, što u startu smanjuje troškove štampe, što se najbolje oseti na velikom broju odštampanih listova. Ovaj model štampača koristi tehnologiju štampe sa 6 različitih boja, što znači i dosta bolji kvalitet u odnosu na klasične 4-bojne modele.Epson InkJet Photo L800Ključne karakteristikeEksterni kertridži većeg kapacitetaOdlična brzina štampeNešto veća inicijalna cena štampača se vrlo brzo isplati kroz nižu cenu štampeUtisak kvareNešto veće vreme zagrevanja uređajaSpecifikacijaTehnologija štampe: 6-color InkJet: Black, Magenta, Yellow, Cyan, Light Magenta, Light CyanRezolucija štampe: do 5760x1440 dpiBrzina štampe: 34ppm, 27s za 10x15 fotografijuUlazni kapacitet štampanja: fioka 120 listovaInterfejs: USB 2.0Epson InkJet Photo L800Prvo što smo primetili je da je štampač prilično kompaktnih dimenzija za svoju kategoriju, tako da neće morati da se rezerviše dosta prostora na radnom stolu. Štampač deluje više kao poslovni model, u crnoj mat boji i bez puno nekih mnogo interesantnih detalja koje vredi pomenuti. Sa prednje strane postoje samo tri statusne diode i tastera, tako da će za većinu funkcija ipak morati da se koristi računar. Pored drajvera i softvera (Epson Easy Photo Print, MyPortal), dobija se i adapter za štampu na diskove, što je vrlo praktično za one koji vole da daju lični pečat diskovima. Sa zadnje/gornje strane se može videti tray za papir koji prima 120 listova standardne gramaže do 75g/m2, ili 20 listova kvalitetnog foto papira. Izlazni tray prima oko 50 listova i nalazi se sa prednje strane. Štampač koristi USB interfejs, a dobra vest je da će moći da se bez problema koristi sa NAS-ovima i drugim print serverima za priključenje za mrežu, stim što će u tom slučaju izostati notifikacija za mastilo.Epson InkJet Photo L800 detaljnijeZa štampu imamo na raspolaganju šest boja, u kanisterima od po o 70ml, što je dosta veća zapremina od klasičnih InkJet modela. Dodajmo da postoji i poseban prekidač koji zatvara kanale za mastilo, tako da prilikom transfera štampača neće doći do curenja boja, opet karakterističan problem za InkJet modele. Uz promenljivu zapreminu kapljice minimalno 1.5pl, i rezoluciju štampe od 5760x1440 dpi, imamo veoma kvalitetne otiske, za koje se definitivno isplati koristiti profi foto papir. Inicijalni setup štampača traje oko 15-20 minuta, za koje vreme se mastilo dovodi iz kertridža do glave štampača, no to je nešto što je karakteristično za CISS modele, i sigurno neće predstavljati problem. Što se tiče brzine štampe, ni tu nema iznenađenja i dobijaju se dosta pristojna vremena, naravno, ne baš kao u specifikacijama. Generalno, za sliku u A4 formatu, trebaće preko 200s za kompletnu štampu.RezimeOvaj štampač spaja sjajne performanse InkJet modela sa 6 boja, sa eksternim kertridžima većeg kapaciteta koji će uticati na smanjenje cene štampe pošto su jeftiniji za dopunjavanje od minijaturnih kertridža koji se obično nalaze na klasičnim InkJet modelima. Iako je inicijalno cena štampača nešto veća od klasičnih modela, ipak se kroz razliku u ceni mastila veoma brzo i isplati, tako da će sigurno privući pažnju onih koji imaju nešto veće obime štampe.ConclusionThis printer combines outstanding performance of Inkjet model with 6 colors and external cartridges of higher capacity which will have impact on decreasing the cost of printing because they are cheaper to refill in relation to tiny cartridges that are usually found on classical InkJet models. Although the initial price of the printer is higher than the price of conventional models, it quickly pays off due to difference in the price of the ink, so it will surely attract the attention of those with higher range of printing.Preporučena cena (uključujući PDV, septembar 2012.): 305€EWE Compustupio: Epson InkJet Photo L800maloprodaja: List Computers, Nemanjina 32, 011 / 3619192 ili 011/ 2642096zvanični sajt: List Computers\nSlični članci:Epson L20031.08.2012.Epson WorkForce Pro WP-4025 DW17.02.2012.Epson AcuLaser M2300D23.08.2011.Brother HL-3040CN16.03.2011.Brother HL-5380DN09.03.2011.Brother HL-2240D24.01.2011.Brother HL-203520.01.2011.Epson Stylus Office B40W18.11.2010.Samsung ML-166018.03.2010.Canon PIXMA iP470012.11.2009.Canon PIXMA iP460005.11.2009.Canon PIXMA iP360014.10.2009.Samsung ML-191512.10.2009.Canon PIXMA iP190006.10.2009.HP LaserJet P100630.12.2008.


Na snimku eksplozija, nosači prtljaga uneli bombu | WebTribune\nHome U FOKUSU Na snimku eksplozija, nosači prtljaga uneli bombu\nFrancuski mediji su preneli da je na snimku jedne od crnih kutija tokom leta palog ruskog aviona zabeležen zvuk koji liči na eksploziju.\nIpak, ta vest je objavljena uz napomenu da ne mora da znači da je eksploziju izazvao kvar na motoru, čime se sugeriše da je postojala bomba, ali se ne navodi eksplicitno.\nSpekulacije o tome da je bomba razlog pada aviona kompanije Kolavija na Sinajskom poluostrvu pojavile su se u britanskim medijima svega nekoliko dana po nesreći u kojoj je stradalo 224 osoba, članova posade i, uglavnom, ruskih turista.\nIzveštaji britanskih medija su naišli na oštru reakciju ruskih vlasti, ali se sve veoma brzo sredilo, posle razgovora Dejvida Kamerona i Vladimira Putina.\nNije poznato do kakvih su zaključaka došla dvojica lidera, ali se spekuliše da je tajna služba MI5 presrela razgovor džihadista sa Sinajskog poluostrva, uz napomenu da su nosači prtljaga aviona koji se srušio privedeni na razgovor zbog sumnje da su uneli eksplozivnu napravu u Erbasov avion.\nSituacija u Šarm el Šeiku je veoma kompleksna, rečeno je za britanski “Telegraf”, posle odluke britanskih vlasti da suspenduju sve letove prema Egiptu.\n“Vlada potpuni haos na terminalu 2, odakle većina britanskih aviona poleće. Polovina njih je otkazana bez očiglednog razloga. Ljudi koji su nameravali da odu u Mančester i Bristol su vraćeni u svoje hotele, ali su se u avione ukrcali putnici za Birmingem i Glazgov“, navodi reporter “Telegrafa” iz Šarm el Šeika.\nSvi su očekivali da pit bul rastrgne ranjenog jelena ali šta se dogodilo ..? – VIDEO\nVulin: Zakon o istopolnim brakovima neće proći\nStrahujem da u septembru 2017. više neće biti EU”


Kabinet demantuje izveštaj o napadu na Ahmadinedžada | Republika Srpska\nNaslovna Vijesti Kabinet demantuje izveštaj o napadu na Ahmadinedžada\nKabinet demantuje izveštaj o napadu na Ahmadinedžada\nIranska državna televizija demantovala je izveštaje o jutrošnjem pokušaju ubistva predsednika Irana Mahmuda Ahmadinežada i prenela navode predsedničke kancelarije da „nije bilo takvog napada“. Arapski mediji su prethodno javili da je Ahmadinežad preživeo bombaški napad na njegov konvoj u Iranu, da je u eksploziji ranjeno nekoliko ljudi i da je napadač uhapšen.\nAhmadinežad je, posle navodnog napada, održao govor na sportskom stadionu u zapadnom iranskom gradu Hamadan, a iranska televizija je uživo prenela snimak, na kojem deluje nepovredjeno. U tom izveštaju nije pomenut atentat na predsednika, podsetio je AP.\nRojters je prethodno izvestio, pozivajući se na izvor iz Ahmadinežadovog kabineta, da je napad izveden eksplozivnom napravom ručne proizvodnje dok je predsednik putovao ka Hamadanu.\n„Jutros se dogodio napad. Predsedničko vozilo nije oštećeno“, rekao je taj izvor. „Istraga je u toku kako bi se utvrdilo ko stoji iza napada.“\nBritanska agencija je navela da tvrdokorni Ahmadinežad, koji se obračunao sa opozicijom posle spornih predsedničkih izbora 2009. godine, ima mnoštvo neprijatelja ne samo u inostranstvu, već i u konzervativnim i reformističkim krugovima u samom Iranu.\nIranski predsednik je u ponedeljak izjavio da je uveren da Izrael kuje zaveru protiv njega.\n„Glupi cionisti su unajmili plaćenike da me ubiju“, rekao je Ahmadinežad.


Dodik poručio SDA: "Nama nije stalo ni do nikakve BiH, a pogotovo ne do Republike BiH" | Dnevnik.ba\nNakon što je SDA usvojila niz stranačkih rezolucija u kojima BiH vidi kao republiku, a Sarajevo sa cijelom prijeratnom teritorijom, čime je odredila pravce političkog djelovanja, ponovo je reagirao lider SNSD-a i član Predsjedništva BiH Milorad Dodik.\nDodik je ocijenio je da je Programska deklaracija ili rezolucija SDA koja predviđa Republiku BiH "rezolucija muslimanskog naroda u BiH i da poziva na sukobe".\nDodik je rekao da je deklaracija antiustavna, antidejtonska, da poziva na urušavanje mira, ignorira realnost i činjenice da postoje drugi konstitutivni narodi kao što su Srbi i Hrvati, kao i da postoji RS.\n"Oni bi to sve poništili i smatraju da bi to mogli da ostvare bez ikakvog uvažavanja drugih interesa, prije svega same Republike Srpske. Naravno da to nije moguće. Nama nije stalo ni do nikakve BiH, a pogotovo ne do Republike BiH", rekao je Dodik za RTRS.\nDodik je istakao da je veoma teško nastaviti politički dijalog sa Bakirom Izetbegovićem i njegovim sljedbenicima, te dodao kako se s njima ne može suglasiti ni o prošlosti, ni o sadašnjosti, ni o budućnosti, a da se jedino slažu u tome da se ni u čemu ne slažu.


U toku sistematski pregledi đaka prvaka - Ozon Media\nSremska Mitrovica – Prema informacijama iz Dečijeg dispanzera u Sremskoj Mitrovici, sistematski pregledi budućih đaka prvaka počeli su kao i prošle, i ove godine sredinom januara meseca i trajaće sve do polovine maja.\nDeca na preglede dolaze po pozivu koji je upućen iz Dečijeg dispanzera i to rasporedom koji je utvrđen azbučnim redom.\nSistematski pregledi će prvo obaviti deca rođena 2009. godine, da bi krajem aprila i početkom maja bila pregledana i deca koja su rođena u januaru, odnosno februaru 2010. godine.\nKako je za radio Ozon potvrđeno iz Dečijeg dispanzera odziv roditelja da dovedu decu na pregled je za sada na zadovoljavajućem nivou.\nSistematski pregled budućih đaka prvaka obuhvata pregleda izabranog pedijatra, pregled specijaliste za ORL, oftamologa, fizijatra, stomatologa i logopeda, kao i osnovne laboratorijske analize. Svi specijalistički pregledi se zakazuju, a nakon obavljenih specijalističkih pregleda i laboratorijskih analiza, roditelji treba da se jave izabranom lekaru svog deteta, sa overenom propratnom listom specijalističkih pregleda, radi primanja vakcine i dobijanja potvrde za upis deteta u prvi razred.\nDeca koja se upisuju u prvi razred osnovne škole treba da prime tri vakcine i to DiTePer (vakcina protiv difterije, tetanusa i velikog kašlja), MMR (protiv malih boginja, zauški i rubeola) i OPV (oralna polio vakcina) kojih prema informacijama iz Dispanzera već neko vreme nema u Srbiji.\nRoditelji dece koja su bolesna ili ne mogu da poštuju zakazani termin po grupama, mogu da očekuju novi poziv iz Dispanzera ili da se jave na broj 022/610-222.\nĐorđo Đorđić najbolji sportista Mitrovice


Predsedavajuća Predstavničkog doma parlamenta BiH Borjana Krišto razgovarala je sa novoimenovanim ambasadorom Austrije Ulrike Hartman o mogućnostima unapređenja saradnje dve zemlje, posebno realizacijom bilateralnih i tvining projekata između parlamenata.\nNa sastanku je zaključeno da će ubuduće preduslov za povećanje austrijskih investicija u BiH biti opšta i pravna bezbednost u BiH, saopšteno je iz Parlamentarne skupštine BiH.\nNaglašeno je da je potrebno što pre formirati parlamentarne grupe prijateljstva koje će raditi na jačanju sveukupnih i međuparlamentarnih odnosa BiH i Austrije.\nKrišto je upoznala Hartmanovu o trnutnoj političkoj situaciji u BiH, kao i o procesu formiranja vlasti koji je u toku.\nU saopštenju se dodaje da je dogovoreno da predsednik parlamenta Austrije u aprilu poseti BiH, što će, kako je rečeno, biti prilika za razgovor o otvorenim pitanjima.\nHartmanova je Borjani Krišto i njenoj dvojici zamenika Denisu Zvizdiću i Nebojši Radmanoviću uputila poziv na ovogodišnju konferenciju predsednika parlamenata EU, koja se održava u okviru parlamentarne dimenzije austrijskog predsedavanja Evropskim savetom.\nKrišto: Funkcionisanje institucija pravne države od ključnog značaja za napredak BiH\nKrišto: Afere iz OBA BiH dolaze jer nije pod parlamentarnim nadzorom\nBLOKADA PARLAMENTA Prekinuta sednica Predstavničkog doma BiH jer nije bilo dovoljno poslanika iz Republike Srpske


SJAJAN GEST U NOVOM SADU Ovako su fudbaleri Vojvodine i Zvezde pružili podršku Sportskim igrama mladih /FOTO/\nPovodom svečanog otvaranja Sportskih igara mladih, čiji je "Blic" medijski sponzor, (Novi Sad, 15. maja) ove srede su na utakmici Superlige Srbije između Vojvodine i Crvene zvezde fudbaleri oba tima na teren stadiona "Karađorđe" istrčali sa majicama SIM-a, što je izazvalo aplauz svih navijača.\nMajice su podeljene deci i roditeljima, a spiker na stadionu u Novom Sadu je pozvao sve da 15. maja prisustvuju otvaranju Igara, koje se u Srbiji održavaju uz podršku Vlade Republike Srbije i donatora.\nSportske igre mladih su najveća manifestacija amaterskog sporta u Evropi. Igre pružaju priliku deci da, potpuno besplatno, učestvuju u profesionalno organizovanim takmičenjima u 10 sportova (mali fudbal, basket 3 na 3, rukomet, odbojka, odbojka na pesku, tenis, stoni tenis, šah, atletika i igra između dve vatre).\nIgre spajaju region, učesnici su deca osnovno školskog uzrasta sa teritorije Srbije, Hrvatske i Bosne i Hercegovine.\nTurniri su već počeli po Srbiji, a ove godine Karavan radosti i prijateljstva Sportskih igara mladih Srbije održaće se u više od 20 gradova naše zemlje.\n- Ovo su lepe stvari. Prošle godine smo imali spektakl baš na našem stadionu u režiji Sportskih igara mladih Srbije. Sada su fudbaleri oba tima na sjajan način najavili Igre, koje se održavaju pre svega zbog dece Srbije - istakao je sekretar FK Vojvodina, Aleksandar Vlaškalić.\n(Sportske igre mladih)\nSPORTSKE IGRE MLADIH Deca Kuršumlije i Niša oduševljena\nFotograf agencije EPA i jedan od najboljih foto-reportera Srbije i regiona Srđan Suki Sulejmanović preminuo je u 53. godini.\nSTAVIO TAČKU NA SPEKULACIJE Tomović: Ostajem u Fjorentini


Izvor: RTS, 30.Jan.2020, 09:57 (ažurirano 02.Apr.2020.)\nNekadašnji diplomata Zoran Milivojević rekao je za RTS da administracija u Briselu treba da pokuša na svaki način da otkloni greške prethodne administarcije koja nije postigla nikakav rezultat u rešavanju kosovskog problema tokom celog mandata. Milivojević ističe da Amerika nema interesa da ulazi u dubinu odnosa i problema, već nastupa poragmatično i menadžerski.\nZoran Milivojević je, gostujući >> Pročitaj celu vest na sajtu RTS << u Dnevniku RTS-a, rekao da je suština posete visokog predstavnika Žozepa Borelja u tome da Evropska unija dâ do znanja da je zainteresovana za rešenje kosovskog čvora i da nema nameru da iz toga izađe, kao i da ima nameru da zadrži poziciju posrednika u budućim pregovorima, kada i ako ih bude.\nMilivojević kaže da je evidentno da su Sjedinjene Države preuzele ulogu nekoga ko pokušava da ponovo omogući dijalog i bude direkto uključen u to.\n"U ovih narednih šest meseci, bar do izbora, treba očekivati da Amerika neće dozvoliti da iko preuzme primat u dinamici koju vodi i da nema nameru da bilo ko bude uključen u to, već da rezultate ovoga što sada radi, pre svega, obezbedi za sebe jer je to deo predizborne platforme", smatra bivši diplomata.\nMilivojević kaže da je reč isključivo o interesu da postigne određene poene i da ih uključi u predizbornu platformu ove administracije.\n"Najbolja ilustracija za to je direktno reagovanje predsednika Trampa na potpisivanje pisma o namerama o otvaranju vazdušnog saobraćaja, to je jedna vrsta presedana da predsednik SAD na takav način reaguje na nešto što još nije ni realizovano i što je u agendi da se realizuje", istakao je Milivojević.\nMilivojević ističe da Amerika nema interesa da ulazi u dubinu odnosa i problema, nastupa pragmatično i menadžerski.\n"Interes je da iskoristi prostor koji postoji i bez ulaženja u najosnovnije političko pitanje i da ostvari kratkoročni rezultat i ubere poene u ovom trenutku", kaže on.\n"Evropa treba da nastavi svoju misiju" Bivši diplomata kaže da je ovo evropsko pitanje i Evropa treba da nastavi svoju misiju.\n"Ova administracija koja dolazi treba da pokuša na svaki način da otkloni greške i posledice prethodne administarcije koja nije postigla nikakav rezultat u celom mandatu od pet godina", istakao je Milivojević.\nCilj nove administracije u Briselu je da ovoga puta na drugi način EU ovde deluje, jer se radi o temi koja je od neposrednog značaja za EU i od neposrednog interesa za bezbednost i stabilnost na ovim prostorima, kaže Milivojević.\n"Ne očekujem velike rezultate od te posete. Rasplet u Prištini nije završen a to je prva pretpostavka za nastavak dijaloga. Drugo je što Amerika direktno učestvuje a EU je isključena i, treće, što EU tek treba da definiše strategiju, a normalizacija odnosa Beograda i Prištine i politika proširenja su u međusobnoj zavisnosti", objašnjava Milivojević.\nMilivojević kaže da činjenicom što je EU bila isključena ona nema razloga da pomaže da se ovo realizuje, imajući u vidu direktne i kratkoročne interese Amerike koji ne ulaze u suštinsko pitanje, a to je dugoročno rešenje koje podrazumeva dve strane i njihov dogovor.\n"EU ničim neće ovo pomoći, ali će asistirati u meri u kojoj nalazi svoj interes, jer je ovo deo procesa normalizacije, i ne može se ovo što Amerikanci rade isključiti iz generalnog procesa normalizacije, i iz uticaja na normalizaciju. Ipak se stvara ambijent koji relaksira političku situaciju", ističe Milivojević.\n"Amerika je ponudila ekonomski paket i može biti i drugih inicijativa. Ukoliko Tramp dobije nove izbore, onda se mogu očekivati i kompleksnije inicijative za konačno rešenje", zaključio je Milivojević.


Male inicijative pocetak rjesenja velikih problema - FONDACIJA TUZLANSKE ZAJEDNICE\nFondacija tuzlanske zajednice danas je u Međunarodnoj galeriji portreta potpisala ugovore sa predstavnicima organizacija civilnog društva za realizaciju lokalnih inicijativa, za unaprijeđenje uslova življenja u Tuzlanskom kantonu. U Novu 2022. godinu aktivisti ulaze spremni za realizaciju 22 građanske inicijative, za koje je obezbijeđeno preko 55.000 KM iz Fonda Volim svoj grad.\nKoordinatorica programa finansijske podrške Selma Memišević, istakla je da je interes građana bio velik, te da je Komisija za dodjelu grantova razmatrala 61 aplikaciju pristiglu na zadnji ovogodišnji javni poziv: ”Smatramo da ćemo ovim inicijalnim sredstvima pokrenuti promjene u zajednicama, posebno onim koje su nerazvijene i zanemarene, te na ovaj način raditi na jačanju liderskih vještina pojedinaca i organizacija. Moram naglasiti da ćemo ovim projektima podstaknuti saradnju između civilnog, javnog i biznis sektora. Nama je važno da se građani uključe samoinicijativno, kako bi kroz međusektoralnu saradnju radili na jačanju i razvoju svojih zajednica kako bi u konačnici poboljšali kvalitet života.”\nVeliki broj aplikacija pristigli na Javni poziv za ovaj Fond dokaz je da aktivno građanstvo u TK postoji, te da građani znaju cijeniti i iskoristiti prilike. Realizacija ovih projekata podstaknuće učešće građana u rješavanju problema i na saradnju sa pedstavnicima civilnog, biznis sektora i vlasti.\nUdruženje gluhih i nagluhih Živince, koje će svojim projektom “Kurs znakovnog jezika u Živinicama”, educirati gradske službenike o osnovama komuniciranja da gluhim i nagluhim osobama, upravo je primjer takve saradnje. “Prilikom svake posjete institucijama, mi moramo imati tumača znakovnog jezika, što predstavlja veliku prepreku za obavljanje osnovnih obaveza. Zbog toga ćemo kroz ovaj projekt raditi sa službenicima u javnim institucijama, gradskoj službi, policiji i zdravstvenim ustanovama, kako bismo ih naučili osnovama komunikacije s osobama koje imaju ovakve poteškoće”, kaže predsjednik ovog udruženja Vehid Fejzić smatra da\nMale inicijative koje građani pokreću u svojim zajednicama često su i početak rješenja većih problema. Posebna pažnja data je inicijativama koje unapređuju položaj marginalizranih skupina. Tako će Atletski klub Sloboda Tehnograd, kroz projekat poboljšanja kvaliteta života osoba s poteškoćama u razvoju i njihova integracija u zajednicu i osnaživanje kroz sportske i rekreativni aktivnosti, aktuelizirati problematiku s kojom se svakodnevno susreću djeca s poteškoćama u razvoju, kao i evidentan nedostatak sadržaja za ovu marginaliziranu skupinu naših najmlađih stanovnika. Šestomjesečnim trenažnim programom koji su osmislili, objašnjava Kada Delić Selimović, direktorica ovog udruženja, žele doprinijeti inkluzivnijem okruženju u našoj zajednici.\nU 2022. godini FTZ će ponovo u okviru ovog Fonda dati podršku lokalnim inicijativama građana kroz dva javna poziva u proljeće i jesen.


KRALJEVO POKAZALO KAKO SE BODRI ZA SRBIJU · Kraljevo.online\nNASLOVNA VESTI KRALJEVO POKAZALO KAKO SE BODRI ZA SRBIJU\nKRALJEVO POKAZALO KAKO SE BODRI ZA SRBIJU\nBeograd – Grad Kraljevo je demonstrirao izvanredno gostoprimstvo i fantastičnu organizaciju, kaže TSS.\nTeniski savez Srbije čestita NIS Dejvis kup timu Srbije na briljantnoj pobedi nad reprezentacijom Hrvatske. Predvođeni neverovatnim Novakom Đokovićem istakli smo kandidaturu za pohod na finale Dejvis kupa. Naša strategija da širimo tenis, organizacijom takmičenja van Beograda pokazala se više nego ispravnom. Grad Kraljevo je demonstrirao izvanredno gostoprimstvo i fantastičnu organizaciju, kaže se u saopštenju Upravnog odbora Teniskog saveza Srbije.\n“Ovim putem se zahvaljujemo opštini Kraljevo, radnicima TSS, TS Zapadne Srbije, načelniku Raškog okruga Nebojši Simoviću, gradonačelniku Tomislavu Iliću, Predragu Petronijeviću, bezbednosnim službama i svim građanima Kraljeva koji su bili dostojanstveni i pokazali izvanrednu toplinu i patriotizam”, stoji u saopštenju. “Takođe se zahvaljujemo ministru policije i njegovim saradnicima koji su pored besprekorne bezbednosne podrške, brzom i efikasnom akcijom otklonili sumnju da je bilo nepravilnosti u raspodeli karata”. Na kraju saopštenja Upravni odbor Teniskog saveza Srbije piše “Kraljevo, hvala vam, pokazali ste kako se bodri za Srbiju i za ovaj fantastičan tim”.


Zvezda predstavila još jedno veliko pojačanje, stigao i dvostruki osvajač Evrokupa! - Sportske.net\nZvezda predstavila još jedno veliko pojačanje, stigao i dvostruki osvajač Evrokupa!\nNovi trener Crvene zvezde Milan Tomić okuplja sve jači tim oko sebe.\nNovajlija oduševljen, Zvezdin dres - privilegijaPravo niotkuda - Zvezda "preotima" napadača Olimpijakosu?Šta Miloja najviše raduje posle Zvezdine startne pobede?Počela Superliga, Zvezdina tri ''laka komada'', proradile i novajlije i Joveljić!Poluvreme - Vranjanci dobro počeli, Zvezda se mučila, a onda je novajlija probio bunker - ''pljušte'' pohvale navijača\nUporedo sa pojačanjima u igračkom kadru (Cirbes, Ristić, Odžo, Beron), Crvena zvezda se pojačava i u stručnom štabu na čijem je čelu odnedavno Milan Tomić.\nPosle kondicionog trenera Aleksandra Lukmana, novi Tomićev saradnik biće i Andrija Gavrilović, koji je trenersku karijeru počeo u Zvezdi, a onda stekao veliko evropsko iskustvo, obeleženo i sa dva trofeja Evrokupa, uz titulu u VTB ligi.\nCrvena zvezda je svog novog člana stručnog štaba predstavila na klupskom sajtu i njeno zvanično saopštenje tim povodom prenosimo u celini.\n''KK Crvena zvezda mts sa zadovoljstvom obaveštava javnost da je novi član stručnog štaba prvog tima Andrija Gavrilović, koji će tako ojačati stručni štab crveno-belih, u koji je stigao i Aleksandar Lukman koji se od ovog leta vratio u Crvenu zvezdu kao kondicioni trener.\nAndrija, dobro došao u Crvenu zvezdu mts!'', navodi se u saopštenju.